14.Πόλεμος και κατοχή – "Η ΣΑΓΙΑΔΑ"\nΠΟΛΕΜΟΣ ΚΑΙ ΚΑΤΟΧΗ\nΗ Σαγιάδα στον πόλεμο του ‘40\nΗ εμπερία ενός πεντάχρονου\nΕίκοσι οκτώ Οκτώβρη 1940 το πρωί. Όρθιος στο σκαλί του σπιτιού μου άκουσα ξαφνικά τους μεγάλους να ξεφωνίζουν αλαφιασμένοι: Πόλεμος-πόλεμος!!! Ντουφεκιές ακούγονται. ΄Ερχονται οι Ιταλοί! Έμεινα κοκαλωμένος με τη φέτα το ψωμί και το μανούρι μισοδαγκωμένα στο χέρι. Ήμουν μόλις πέντε χρόνων και τις λέξεις αυτές τις άκουγα για πρώτη φορά, μα κατάλαβα αμέσως ότι κάτι τρομερό σημαίνουν.\nΣυγκλονιστικές για όλους στιγμές\nΉταν συγκλονιστικές για όλους, μικρούς και μεγάλους, οι στιγμές εκείνου του πρωινού στις 28 τ΄ Οχτώβρη. Οι κρότοι από τους πυροβολισμούς, ο τόνος της φωνής των μεγάλων και τ’ αλαφιασμένα τους πρόσωπα, η γενική αναστάτωση και η έντονη ανησυχία όλων, οι σπασμωδικές κινήσεις και οι λαχτάρες των γυναικών, δεν άφηναν καμιά αμφιβολία πως κάτι το πολύ συνταρακτικό συνέβαινε. Είχαν ξεκινήσει οι περισσότεροι από νωρίς για τον κάμπο, όπως κάθε μέρα, και γυρίζανε τώρα κατατρομαγμένοι. Όσο κι αν οι φήμες έδιναν και έπαιρναν για συγκέντρωση ιταλικών στρατευμάτων στα σύνορα και για επίθεση του Μουσολίνι εναντίον της Ελλάδας, όσο κι αν τους έζωναν τα φίδια κάθε φορά που κάποιοι από το χωριό καλούνταν στο στρατό, μεμονωμένα με βάση το αρχικό γράμμα του επωνύμου τους, για να μην προκαλούμε με επιστρατεύσεις, τώρα που είχε φτάσει αυτή η ώρα, την οποία όλοι περίμεναν και όλοι την απεύχονταν, ξαφνιάστηκαν. Τους φαινόταν πως ζούνε ένα κακό όνειρο, έναν εφιάλτη.\nΗ ελληνική κυβέρνηση κήρυξε γενική επιστράτευση την ίδια ημέρα της εισβολής. Επιστρατεύθηκαν τελικά περί τους ογδόντα με ογδόντα πέντε Σαγιαδινοί , αφού καλέσανε και μεγάλες ηλικίες, παλαίμαχους της Μ. Ασίας, οικογενειάρχες. Μόνο που αυτούς, δεν τους στείλανε στο μέτωπο, τους κρατήσανε στα μετόπισθεν. Ευτυχώς κανένας από τους επιστρατευθέντες δε σκοτώθηκε. Τραυματίστηκε μόνο ο Λάζο Τάσης και αρρώστησε από κρυοπαγήματα ο Δημ. Σκέντος (Μήτση Μποτίλιος).\nΜουσουλμάνοι Τσάμηδες οι πρώτοι εισβολείς\nΟι πυροβολισμοί που ακούστηκαν πολύ κοντά στο χωριό ήταν αυτοί που αντάλλαξαν οι Έλληνες στρατιώτες των φυλακίων με τους μουσουλμάνους Τσάμηδες ατάκτους, οι οποίοι υπό τον Χουσεΐν Χαρουλά από την Κονίσπολη είχαν σπεύσει να μπουν μπροστά από τα ιταλικά στρατεύματα κατά την επέλασή τους εναντίον της Ελλάδας . Αυτοί μπήκαν στο χωριό με μάνλιχερ και γκράδες, σταυρωτά φυσεκλίκια, θρασείς και απειλητικοί. Ο Χουσεΐν έφερε στολή Ιταλού αξιωματικού. Οι λιγοστοί στρατιώτες που παραφύλαγαν το δρόμο Κονίσπολη-Σαγιάδα , από όπου ήρθαν οι πρώτες ορδές μουσουλμάνων Τσάμηδων, κατά τη μαρτυρία των Σαγιαδινών, αντιστάθηκαν για λίγο και μετά τα εγκατέλειψαν. Οπισθοχώρησαν πέραν του Καλαμά με όλη τη διμοιρία, η οποία είχε έδρα τη Λιόψη με το λοχία Αλληγιάννη από το Βαβούρι. Έπρεπε να αναμείνουν ενισχύσεις. Κατάπληκτοι οι Σαγιαδινοί έβλεπαν τώρα να εισέρχονται στο χωριό ορδές συμπατριωτών τους μουσουλμάνων. Μερικούς τους γνωρίζανε καλά. Κάποιος μάλιστα ήταν την προηγούμενη μέρα στο παζάρι που γινόταν κάθε Κυριακή στη Σαγιάδα . Ο Σκέντος τόλμησε να τους πει: «Τι δουλειά έχετε εδώ στο χωριό; Πηγαίνετε να τα βάλετε με το στρατό!». Ένας απ΄αυτούς άρπαξε το πηλήκιο του Κώστα Ρεντζέλου, που ήταν μαθητής του οικοτροφείου Φιλιατών και έτυχε να βρίσκεται στο χωριό, ξεκόλλησε το εθνόσημο και το κατάστρεψε συντρίβοντάς το με τις πρόκες των αρβυλών του. Το περιστατικό αφηγήθηκε ο ίδιος ο Κ. Ρεντζέλος και δείχνει το μίσος και την προκλητικότητά τους. Ήταν επίσης μαζί τους και ο Γιακούπης από το γειτονικό μουσουλμανοχώρι, τη Λιόψη. Αυτός ήταν ορκισμένος να εκδικηθεί τους ΄Ελληνες και όχι αναιτίως, σύμφωνα με όσα ειπώθηκαν τότε. Η κόρη του είχε συνάψει κρυφά δεσμό με τον ΄Ελληνα ανθυπολοχαγό της διμοιρίας και βρέθηκε έγκυος. Ο πατέρας της, ο Γιακούπης, έγινε θηρίο. Τα ήθη της εποχής ήταν αμείλικτα. Την έσφαξε, πέταξε το σώμα της στον παρακείμενο του χωριού λάκκο και κατέφυγε στην Αλβανία αντάρτης, με σκοπό να εκδικηθεί.\nΙταλικός στρατός κατακλύζει τον κάμπο\nΜετά τους άτακτους Μουσουλμάνους, εισέβαλαν και οι Ιταλοί από το φυλάκιο του Αυχένα (το σημερινό Μαυρομάτι). Όπως πληροφορούμαστε από τα αρχεία της Αστυνομίας, ιταλοαλβανικές δυνάμεις είχαν προσβάλει νωρίτερα το φυλάκιο του Αυχένα. Σ΄ αυτό βρίσκονταν ένας λοχίας με οκτώ στρατιώτες καθώς και οι άντρες του ελέγχου διαβατηρίων, ήτοι ένας ενωμοτάρχης με τρεις χωροφύλακες. Οι στρατιώτες του Αυχένα μαζί με πέντε άντρες του Σταθμού Σαγιάδας διάβηκαν τον Καλαμά γύρω στις 10 και 30΄ το πρωί. Δε γίνεται λόγος απ΄αυτούς για τη διμοιρία μας στη Λιόψη στην οποία πρέπει να υπαγόταν και το φυλάκιο Αυχένα. Να υποθέσουμε ότι επρόκειτο για σπασμωδικές ενέργειες χωρίς συντονισμό ή για άτακτη υποχώρηση; Το δεύτερο φαίνεται πιθανότερο.Οι Ιταλοί επισκεύασαν μέσα σε σαράντα οκτώ ώρες τον παλιό δρόμο που ένωνε τη Σαγιάδα (το Σκάλωμα) με το Μαυρομάτι και μεταφέρανε ολόκληρη φάλαγγα, η οποία κατέκλυσε τον κάμπο, αφηγούνται αυτόπτες μάρτυρες χωριανοί. Ήταν το 48ο σύνταγμα της μεραρχίας Φερράρα που μπήκε το απόγευμα της 30ης Οκτωβρίου, υποστηρίζουν. Αυτό δεν είναι ακριβές, γιατί ήταν η μεραρχία Σιέννα. Σύμφωνα με στρατιωτικές πηγές: «Τα ελληνικά τμήματα προκαλύψεως μαχόμενα συμπτύσσονταν προ της ιταλικής πιέσεως. Το βράδυ της 28ης η μεραρχία Φερράρα είχε φθάσει στη γραμμή Δελβινάκη-γέφυρα Μπουραζάνη και η μεραρχία Σιέννα στα υψώματα βορείως Φιλιάτες». Επίσης:«Στις 29 Οκτωβρίου…η μεραρχία Φερράρα έφθασε στη γραμμή Γεροπλάτανος-Σιταριά και η Σιέννα ΒΔ Κεραμίτσα-Βρυσέλα» . Η ίδια πηγή μας πληροφορεί για μια επιχείρηση του πολεμικού μας ναυτικού στα ανοιχτά του όρμου της Σαγιάδας: «Στις 31 Οκτωβρίου τα ελληνικά αντιτορπιλικά Ψαρά και Σπέτσαι, αψηφώντας τον ιταλικό στόλο, εμφανίστηκαν στον όρμο Σαγιάδας και βομβάρδισαν θέσεις ιταλικού πυροβολικού στις περιοχές Κονίσπολης, Άνω και Κάτω Σαγιάδας, Σμέρτο και Φιλιάτες, με αποτέλεσμα την ανατίναξη πυρομαχικών στην Κονίσπολη και Σαγιάδες» . Τους Ιταλούς που κατέκλυσαν τον κάμπο μας τους είδε ένας Σαγιαδινός στρατιώτης, ο Λευτέρης Τσιρογιάννης, ο οποίος εκτελούσε υπηρεσία παρατηρητή από την αντίπερα όχθη του Καλαμά και φώναξε: “Σιούσιαλο Ιταλοί”! Του ΄μεινε αυτό σαν παρατσούκλι. Σ΄όλη του τη ζωή τον φωνάζανε “Σιούσιαλο ”.Οι Ιταλοί φτιάξανε τότε δυο αποθήκες τροφίμων, μία στου Μιχαλέξη, λίγο πιο έξω από το Σκάλωμα και μία στο Σκάλωμα. Κατασκεύασαν ακόμα μία αποθήκη πυρομαχικών στο κτήμα των Τσατσαίων, το Χάνι, στο ενδιάμεσο Ασπροκκλησίου-Σαγιάδας και μία ίδια στο χάνι του Κίτσου Ρεντζέλου, όπου σήμερα βρίσκεται το σπίτι του Μιχάλη Πασιάκου. Έκτοτε οι Σαγιαδινοί με φόβο κατέβαιναν στον κάμπο. Διηγούνται ότι όποιος πλησίαζε τους Ιταλούς υποχρεωνόταν να φωνάξει: “Βίβα Ντούτσε”. Άρχιζαν τα μαύρα χρόνια της κατοχής. Όταν οι Ιταλοί οπισθοχώρησαν πανικόβλητοι, όπως γράφουμε παρακάτω, παράτησαν τις δυο πρώτες αποθήκες γεμάτες. Βρήκαν μέσα οι Σαγιαδινοί άλευρα, ρύζι, γαλέτες, μπαχαρικά και άλλα είδη τροφίμων. Φεύγοντας ανατίναξαν την αποθήκη πυρομαχικών στο Χάνι. Κάηκαν τότε και τα μελίσσια που είχαν εκεί οι ιδιοκτήτες του κτήματος. Τα πυρομαχικά (σφαίρες διάφορες, χειροβομβίδες, βλήματα όλμων και άλλα) σκορπίσανε γύρω, άλλα μαυρισμένα και μισολιωμένα και άλλα καθαρά και άθικτα. Τα βρίσκαμε για πολύ καιρό θαμμένα στο χώμα αλλά και στην επιφάνεια. Είναι θαύμα που δε θρηνήσαμε θύματα. Εντωμεταξύ, οι Ιταλοί από την πρώτη μέρα προσπάθησαν να γεφυρώσουν το ποτάμι με πρόχειρα μέσα και να συνεχίσουν την προέλαση. Γκρέμισαν ένα οίκημα των Ρεντζελέων και πήρανε τις γρεντές (δοκάρια), για να ζεύξουν το ποτάμι. Κατά το Λ. Μπλαβέρη οι Ιταλοί επιχείρησαν να διαβούν τον κάτω ρου του Καλαμά, στη Σκουπίτσα κάτω από το χωριό Καστρί, αλλά τα καταιγιστικά πυρά των δικών μας ανέκοψαν την προέλασή τους. Τους καθυστέρησαν επί δυο-τρεις μέρες. Τελικά κατάφεραν να τον διαβούν και να φτάσουν ως την Παραμυθιά και το Μαργαρίτι . Πιο πέρα δεν πήγαν, όπως και στ’ άλλα μέτωπα, που δεν μπόρεσαν να προελάσουν παρά ελάχιστα χιλιόμετρα στο ελληνικό έδαφος. Τα ελληνικά στρατεύματα τους πήρανε φαλάγγι παντού. Και αντί να βρεθούν αυτοί στην Αθήνα σε μια εβδομάδα, όπως κόμπαζε ο Μουσολίνι, βρεθήκανε τα δικά μας στρατεύματα στη Βόρεια ΄Ηπειρο και στην Αλβανία. Γράψανε την εποποιία του 1940, που κατέπληξε τα έθνη.\nΟι Ιταλοί οπισθοχωρούν και βομβαρδίζουν το χωριό\n΄Ετσι οι Ιταλοί οπισθοχώρησαν και ξαναδιάβηκαν τον Καλαμά στις 22\_11 ηττημένοι και καταπτοημένοι. Πίσω τους ακολουθούσαν νικητές οι έλληνες μαχητές. Πρώτοι Έλληνες στρατιώτες που μπήκαν στο χωριό ήταν οι Σαγιαδινοί Παύλος Μάντος και Πούλιος (Σπύρος) Παπαδημητρίου, οι οποίοι ήταν στο ιππικό. Οι κάτοικοι τους δέχτηκαν με χαρά και ανακούφιση. Οι γυναίκες ξεφούρνιζαν ψωμί και το πήγαιναν αχνιστό στους φαντάρους μας. Η χαρά όμως δεν κράτησε πολύ, γιατί οι Ιταλοί βομβάρδισαν τη Σαγιάδα. Με τους βομβαρδισμούς αυτούς επεδίωξαν, προφανώς, να ανακόψουν την προέλαση των ελληνικών στρατευμάτων και τον εφοδιασμό τους με τρόφιμα και πυρομαχικά. Οι κάτοικοι όλοι πανικόβλητοι τρέξανε να ζητήσουν καταφύγιο σε γράβες (σπηλιές) και σε υπόγεια κατοικιών, τους κουμπέδες. Πέρασαν εκεί στριμωγμένοι τραγικές ημέρες και νύχτες, γεμάτες τρόμο και λαχτάρα.\nΟι Σαγιαδινοί κλάψανε νεκρούς συγχωριανούς τους: το Γιώργο Σκέντο, την Ελένη και την Αικατερίνη Σκέντου, τον Πέτρο Μέντη, τη γυναίκα του γιατρού Καίτη Μπεσμπέα, τη μητέρα του Κώτσια Λούκα, τη γυναίκα του (Ουρανία Λούκα-Φείδη) και το παιδί του Γιώργο (έπεσε βόμβα στο σπίτι και ξεκλήρισε όλη την οικογένεια εκτός από τον Κώτσια που έλειπε), τη μάνα του Κ. Κέρου και το μικρό Αντώνιο Αντωνίου. Αντίκρισαν σπίτια, όπως τα Τσογκαίικα, μισογκρεμισμένα, δέντρα και θάμνους ξεριζωμένους.\nΗ Γερμανική επίθεση στη χώρα μας\nΑλλά ήρθε σε λίγο άλλο μεγαλύτερο κακό, η επίθεση της Γερμανίας εναντίον της χώρας μας. Η πανίσχυρη γερμανική στρατιά, την οποία είχαν φοβηθεί μεγάλες χώρες, όπως η Γαλλία που δεν μπόρεσε να την αντιμετωπίσει και υπέκυψε, επιτίθεται τώρα και στη χώρα μας από τα ελληνοβουλγαρικά σύνορα. Τι μπορούσαν να κάνουν οι Έλληνες; Αντισταθήκανε βέβαια, με γενναιότητα. Κρατήσανε τη γερμανική στρατιά στα οχυρά του Ρούπελ μερικές μέρες. Ο ίδιος ο Χίτλερ εξέφρασε το θαυμασμό του γι΄ αυτό. Ήταν όμως αναπόφευκτο να υποκύψουν.\nΜπαίνουμε στον πειρασμό, υπερβαίνοντας το θέμα μας, να αναφερθούμε στο ηρωικό παράδειγμα ενός ταγματάρχη του πυροβολικού, του Βέρση. Διατάχθηκε από τους προελαύνοντες Γερμανούς να παραδώσει τα πυροβόλα και τους άντρες του. Εκείνος τους παράταξε μπροστά από τα πυροβόλα, έψαλλαν αυτός και οι άνδρες του τον Εθνικό Ύμνο και εν συνεχεία αυτοκτόνησε μπροστά στους εμβρόντητους κατακτητές, για να μη γίνει μάρτυρας της ατιμώσεως των όπλων που του είχε εμπιστευτεί η πατρίδα, παραδίδοντάς τα .\nΔυστυχώς, παρά τον ηρωισμό των Ελλήνων στρατιωτών, η γερμανική στρατιά σάρωσε τη χώρα. Γίνεται η συνθηκολόγηση με το στρατηγό Τσολάκογλου με τις ευλογίες του μητροπολίτη Σπυρίδωνος και αρχίζει η μεγάλη δοκιμασία της ιταλογερμανικής κατοχής.\nΗ Ιταλογερμανική κατοχή\nΟι Ιταλοί, έχοντας πια τη στήριξη των συμμάχων τους Γερμανών, επιστρέφουν στα ελληνικά εδάφη. Αυτή τη φορά ανεβαίνουν στο χωριό και εγκαθίστανται στο σχολείο, στο σπίτι του Γιώργου Τρουμπάτα και ψηλά στου Σούλιου, όπου στήνουν το παρατηρητήριό τους. Κάτω από του Σούλιου χάσκει ο γκρεμός του Μπούρμπουλα. Αποκεί κατρακύλησε ένας Ιταλός και τον μαζέψανε σε κουβέρτα. Απίθανο να έζησε.\nΟι Ιταλοί έμειναν στο χωριό ως την άνοιξη του 1943 . Ο φρουρός τους στεκόταν σε ξύλινο βάθρο στην άκρη του δρόμου, δίπλα στο σχολείο, και κάθε φορά που περνούσε κάποιος και χαιρετούσε φασιστικά (με το χέρι τεταμένο), εκείνος ανταπέδιδε το χαιρετισμό με το όπλο «παρουσιάστε» και χτύπημα των ποδιών στις σανίδες. Τα μικρά το διασκεδάζαμε. Περνούσαμε και ξαναπερνούσαμε μπροστά του για να τον βλέπουμε να μας χαιρετά. Αποκτήσαμε θάρρος και τους πλησιάζαμε. Μας προσφέρανε κονσέρβες, γαλέτες, ψωμί αφράτο άσπρο, που πρώτη φορά βλέπαμε τότε, και εμείς τους δίναμε αβγά, σύκα ή γάλα.\nΠαρότι οι Ιταλοί δε φέρνονταν σκληρά, ο κόσμος έπαυσε να κυκλοφορεί και να εργάζεται ελεύθερα. Ζούσε πάντα με το φόβο και πεινούσε.\nΙδιαίτερα στις πόλεις η κατάσταση ήταν τραγική, πέθανε πολύς κόσμος. Ο στρατός κατοχής απομυζούσε και το μικρό εθνικό μας εισόδημα.\nΚαι στην ύπαιθρο η κατάσταση δεν ήταν πολύ καλύτερη. Ιδιαίτερα αυτών που δεν είχαν ζώα. Πέρασαν φοβερή πείνα. Όταν ήταν η εποχή των φρούτων, κάτι βρίσκανε να γεμίσουν το στομάχι τους. Τον άλλο καιρό τη βγάζανε με λαψάνες και μάλαθρα. Τα περισσότερα γεύματα όλων ήταν από τέτοια είδη του χόρτου, τα οποία αφθονούσαν στα χωράφια μας. Όταν ξεραίνονταν αυτά, έτρωγαν μπαζίνα , ζεματιστή μπομπάτσα , πληγούρι και καμιά φασολάδα που κι αυτή με δυσκολία την εξοικονομούσαν.\nΘυμάμαι και τρελαίνουμαι, και τώρα ακόμη, τη σκηνή με ένα γειτονόπουλο, να απλώνει το αριστερό χεράκι του και με το δεξί να δείχνει τη μισή του παλάμη και να λέει: “μου είπε ο πατέρας μου να μου δώσετε τόσο ψωμάκι”. Η κατάσταση αυτών που έτρεφαν ζώα ήταν κάπως καλύτερη.\nΤο Σεπτέμβριο του 1943 η Ιταλία άλλαξε στρατόπεδο και τάχθηκε με τους συμμάχους μας. Τη χώρα κατείχαν πλέον μόνο οι Γερμανοί και τους Ιταλούς τους χάσαμε. Τον έλεγχο της ιταλικής ζώνης κατοχής, στην οποία περιλαμβανόταν και η Ήπειρος, ανέλαβε ο γερμανικός στρατός. Τότε οι Ιταλοί γνώρισαν στο πετσί τους όλη την αγριότητα των μέχρι τότε συμμάχων τους. Στην Κέρκυρα, λένε Σαγιαδινοί, οι Γερμανοί βάλανε τους Ιταλούς αξιωματικούς που τόλμησαν ν΄αντισταθούν μέσα σε τσουβάλια ζωντανούς και τους πετάξανε στη θάλασσα. Τόση ήταν η λύσσα τους κατά των μέχρι τότε συμμάχων τους. Το ίδιο απάνθρωπα φέρθηκαν και στην Κεφαλονιά με αφορμή την αντίσταση που τους πρόβαλαν . “Από μια μεραρχία που αντιστάθηκε ελάχιστοι διεσώθησαν. Οι υπόλοιποι εξετελέσθησαν υπό των Γερμανών”, γράφει ο ιστορικός Γρ. Δάφνης .\nΈτσι η περίφημη ιταλική στρατιά, η οποία εξόρμησε να κατακτήσει τον κόσμο και να ξαναφτιάξει την παλιά μεγάλη ρωμαϊκή αυτοκρατορία, σύμφωνα με τα μεγαλεπήβολα σχέδια του Μουσολίνι, είχε τραγική κατάληξη, όπως και ο ίδιος ο δικτάτορας. Μετά την ήττα της Γερμανίας αυτός επιχείρησε να διαφύγει στην Ελβετία, αλλά αναγνωρίστηκε από Ιταλούς παρτιζάνους και τουφεκίστηκε στις 28 Απρίλη 1945. Το πτώμα του κρεμάστηκε ανάποδα σε πλατεία του Μιλάνου μαζί με το πτώμα της ερωμένης του Κλάρας Πετάτσι.\nΕντωμεταξύ, οι Ιταλοί είχαν οδηγήσει ομήρους στην Ιταλία τους Σαγιαδινούς αδελφούς Χάρη και Πούλιο Διαμάντη, το Μιχάλη Τσάτση, τον Πέτρο Τσάμη και το Λεωνίδα Κολοκυθιάρη. Η κατηγορία ήταν ότι είχαν συμπράξει σε ενέργειες κατά των στρατευμάτων τους. Ψιθυρίστηκε ότι τον Κολοκυθιάρη τον συνέλαβαν μετά από καταγγελία, την οποία έκανε άλλος Σαγιαδινός, για να γλιτώσει o ίδιος την ομηρία. Υπήρξαν, πράγματι, τα μαύρα αυτά χρόνια τέτοιες κατηγορίες. Και δεν μπορεί κανείς να αποκλείσει τίποτε. Δυστυχώς, σε ακραίες καταστάσεις ζωής και θανάτου, το μόνο που μετράει πολλές φορές είναι το ένστικτο της αυτοσυντήρησης. Πάντως, οι συγκεκριμένοι Σαγιαδινοί φαίνεται να οδηγήθηκαν στην ομηρία όλως τυχαία με ασήμαντες αφορμές.\nΤο κάψιμο του χωριού\nΗ Σαγιάδα κάηκε από τους Γερμανούς και τους μουσουλμάνους Τσάμηδες στις 23 Αυγούστου του 1943, από απόσπασμα της γερμανικής μεραρχίας «Εντελβάις» με επικεφαλής το λοχαγό Ζήγκφρηντ Ντόντελ, διοικητή του πρώτου τάγματος του 29ου συντάγματος.1\nΟι Γερμανοί ήρθαν στη Θεσπρωτία τον Ιούλιο του 1943 με την κατάρρευση του φασιστικού καθεστώτος στην Ιταλία. Δεν είχαν ανέβει όμως στο χωριό. Είχαν στρατοπεδεύσει στους Φιλιάτες και κατά διαστήματα κατέβαιναν ως την παραλία της Σαγιάδας. Επιχείρησαν να προχωρήσουν και στο αλβανικό έδαφος αλλά αποκρούστηκαν από την τσέτα της Κονίσπολης και επέστρεψαν. Η τσέτα της Κονίσπολης «περιλάμβανε κυρίως μέλη της ελληνικής μειονότητας και μερικούς Αλβανούς Τσάμηδες», γράφει η Ελευθερία Μαντά2. Λίγες μέρες πριν κάψουν το χωριό, μερικοί άνδρες τους ήρθαν ως τη Λιόψη. Ήθελαν, ως φαίνεται, να πάρουν πληροφορίες από τους φίλους τους Λιοψιώτες για τις εστίες αντιστάσεως των παρτιζάνων. Γάζωσαν μάλιστα με τα πολυβόλα τους ένα καραβάνι από βλάχικα μουλάρια πίσω από το Βούνο, επειδή φαντάστηκαν ότι εξυπηρετούσε αντάρτικα σώματα. Οι Βλάχοι πρόλαβαν και το έβαλαν στα πόδια.\nΈνα πρωινό πέσανε στο χωριό βλήματα πυροβόλου όπλου τα οποία προκάλεσαν πανικό. Μετά από λίγο, βλέπουν κάποιοι Σαγιαδινοί γερμανικά αυτοκίνητα να σταματούν χαμηλά στο δρόμο και να ανηφορίζουν στο χωριό ένοπλοι Γερμανοί στρατιώτες. Μια φωνή γεμάτη τρόμο αντηχεί τότε απ΄άκρη σ΄άκρη στο χωριό: «Γερμανοί! έρχονται οι Γερμανοί! ανηφορίζουν από την Κιτέζα!»\nΟι πρώτοι έφτασαν γρήγορα, από το μέρος της Λιόψης, στον παρακείμενο λόφο Βούνο! Χαμός στο χωριό! Ξεφωνητά, κλάματα γοερά, τρεξίματα παλαβά πέρα-δώθε. Κάποιοι άρχισαν να φωνάζουν: «Να φύγουμε, ν΄ ανέβουμε στο βουνό. Όλοι στην Αγία Παρασκευή!»\nΑρπάζει τότε ο καθένας ό,τι μπορεί, λίγο ψωμί, μια κουβέρτα και οι μικρομάνες με το μωρό στην αγκαλιά και τα μεγαλύτερα από το χέρι τρέχουν να σωθούν! Έβλεπες πρόσωπα παραμορφωμένα από το φόβο και τη λαχτάρα ν΄ανεβαίνουν την απότομη σα μαχαίρι και γεμάτη με πέτρες και αγκαθερούς θάμνους ανηφόρα για το βράχο της Αγίας Παρασκευής. Εκεί σ΄ένα βαθούλωμα του βράχου ήταν η εικόνα της Αγίας Παρασκευής και πήγαιναν οι γυναίκες την ημέρα της γιορτής της να ανάψουν το καντήλι και κανα κεράκι. Σ’ Αυτήν προσπάθησαν να καταφύγουν πολλοί Σαγιαδινοί ζητώντας την προστασία Της.\nΟι Γερμανοί βλέπουν κόσμο ν’ανηφορίζει και αρχίζουν να βάλλουν με τα πολυβόλα και όλμους. Σύγχυση, τρομάρα και πανικός επικράτησε στον κόσμο, ο οποίος συνέχιζε ν’ανεβαίνει με μισή ψυχή τραβώντας τα παιδιά, που είχαν αποκάμει και τσίριζαν μ’ αναφιλητά. Τα πολυβόλα κροτάλιζαν και βλήματα όλμων έσκαγαν και οι φλόγες ανυψώνονταν φοβερές. Σκοτώθηκε ο Πέτρος Αντωνάδος και τραυματίστηκαν τρεις, ο Βασίλης Μάστορας, ο Τέλης Αντωνίου και ο Πούλιος Κολοκυθιάρης.\nΟι Γερμανοί πρόλαβαν τους περισσότερους και τους κατέβασαν στις παρυφές του χωριού, τους μαζέψανε σ’ένα ανοιχτό μέρος, το Γκρεμύ-θι και τους στήσανε μπροστά σ’ένα πολυβόλο που έκανε το αίμα τους να παγώσει. Τους ερεύνησαν εξονυχιστικά, αλλά δε βρήκαν τίποτε το ύποπτο για αντιστασιακή δράση και δεν τους πείραξαν. Είπανε ότι βοήθησε σ’αυτό και ο Γιώργος Τρουμπάτας, ο οποίος ήταν πρόεδρος της κοινότητας μιλώντας τους στα ιταλικά. Από μια αφήγηση της κόρης του Ευφροσύνης Τρουμπάτα προκύπτει ότι επιχείρησε πράγματι να τους μιλήσει στην ιταλική, αλλά πως κανείς δε γνώριζε τη γλώσσα. Πάντως το κακό αποφεύχθηκε. Ευτυχώς, γιατί σε πολλές άλλες περιπτώσεις, όπως στο Κομμένο Άρτας και τη Μουσιωτίτσα και Λιγκιάδες Ιωαννίνων, για να περιοριστούμε σε χωριά της Ηπείρου, προέβησαν και σε μαζικές εκτελέσεις αμάχων.\nΣτο βιβλίο του Β. Κραψίτη “Οι Μουσουλμάνοι Τσάμηδες” αναφέρονται πολλές περιπτώσεις εκτελέσεων από τους κατακτητές. Και ο Ν. Χάμοντ στο βιβλίο του “Με τους αντάρτες” μιλάει για τα σκληρά αντίποινα των Γερμανών κατά των Ελλήνων. Είναι εξάλλου γνωστή η γερμανική εντολή να εκτελούνται δέκα Έλληνες για κάθε Γερμανό ο οποίος θα σκοτώνεται ή θα τραυματίζεται.\nΜερικοί προλάβαμε να τρυπώσουμε κάτω από το βράχο της Αγίας Παρασκευής, ανάμεσα στους θάμνους, και γλιτώσαμε την τρομερή δοκιμασία των άλλων, γιατί δεν μας είδαν οι Γερμανοί να μας κατεβάσουν. Θυμάμαι ωστόσο πως και η δική μας δοκιμασία δεν ήταν καθόλου μικρή.\nΣτο χωριό βρεθήκαμε την ημέρα εκείνη από την οικογένειά μου, μόνο εγώ με τη μεγαλύτερη από τις αδελφές μου και τη γιαγιά μας. Οι άλλοι είχαν καταφύγει από τις προηγούμενες μέρες στο Πλαίσιο. Περάσαμε έτσι και εμείς το μεγάλο εφιάλτη. Έτρεμε το φυλλοκάρδι μας ξαπλωμένοι κάτω από το βράχο με τη γιαγιά γερμένη πάνω μας. Η καημένη με αυτό τον τρόπο, ήθελε να μας προστατέψει από τις σφαίρες που σφυρίζανε απειλητικά, καθώς περνούσαν λίγο πάνω από το κεφάλι μας ανάμεσα στους ψηλούς θάμνους.\nΤους Γερμανούς ακολουθούσαν μουσουλμάνοι Τσάμηδες, οι οποίοι άρχισαν να μπαίνουν στα σπίτια, να λεηλατούν και να βάζουν φωτιά, πρόθυμα -όπως πάντα- και πειθήνια όργανα των κατακτητών. Ντουμάνιασε ο τόπος από τις φωτιές και τους καπνούς. Κάηκαν όλα σχεδόν τα σπίτια του χωριού. Μερικοί παράτολμοι, μόλις είδαν τους Γερμανούς ν΄ απομακρύνονται, κατέβηκαν να σβήσουν τις φλόγες που καταβρόχθιζαν το σπίτι και το νοικοκυριό τους. Ένας απ΄ αυτούς ήταν και ο Παύλος Ρεντζέλος (ο παλαίμαχος της Μ. Ασίας), του οποίου το σπίτι βρισκόταν στις παρυφές του χωριού και κατόρθωσε να το σώσει. Προφανώς, μόλις είχαν αρχίσει να μεταδίδονται οι φλόγες στο σπίτι του. Σ΄αυτό κουρνιάσαμε αρκετοί Σαγιαδινοί, όταν αργά τη νύχτα το μεγάλο κακό πήρε τέλος. Οι επιδρομείς, Γερμανοί και Μωαμεθανοί «συμπατριώτες» μας, αποχώρησαν και ξεθαρρέψαμε.\nΤην άλλη μέρα το πρωί αντικρίσαμε οι Σαγιαδινοί τα σπίτια μας με ό,τι είχαν μέσα να έχουν γίνει όλα στάχτη. Ήταν η επομένη της αποφράδας για το χωριό μέρας της 23ης Αυγούστου του 1943, η πιο μαύρη για μας ημέρα. Χάσαμε τα σπίτια μας και τα νοικοκυριά μας και μείναμε άστεγοι, γυμνοί και πεινασμένοι, να περιφερόμαστε σε πανωχώρια επαιτώντας ένα κομμάτι ψωμί και κανένα παλιόρουχο. Γιατί, όπως ήταν επόμενο, μετά από την τρομάρα που πήραμε, εγκαταλείψαμε οι πλείστοι το χωριό και γυρνούσαμε σε βορεινότερα χωριά, δικά μας ή αλβανικά.\nΤην ίδια μοίρα βέβαια είχαν και πολλά άλλα χωριά μας σ΄ όλη τη χώρα. Ο Άγγλος Ν. Χάμοντ, που είχε έρθει στη χώρα μας το 1943-1944, για να βοηθήσει την ελληνική αντίσταση, γράφει στο βιβλίο που αναφέραμε προηγομένως, ότι κάθε φορά που οι Γερμανοί καταλάμβαναν ένα εγκαταλειμμένο χωριό, το έκαιγαν. Έβλεπαν τους καπνούς να ανεβαίνουν από τα καιγόμενα σπίτια του. Στοίχιζε ακριβά κάθε αντιστασιακή ενέργεια. Δεν ήταν δυνατόν να ξεφύγει απ΄αυτή τη μοίρα η ακριτική Σαγιάδα, η οποία είχε δίπλα και τους μουσουλμάνους Τσάμηδες να καιροφυλακτούν.\n“Τα σιοκόλια έβαζαν φωτιά με την τζουφλέγκα στο χέρι”, λέει η Βήτω του Πασιάκου, μητέρα του Μιχάλη. Πολλοί Σαγιαδινοί βλέπανε τους μωαμεθανούς συμπατριώτες να λεηλατούν τα σπίτια τους και μετά να βάζουν φωτιά. Φόρτωναν με τη λεία τα ζώα και αναχωρούσαν για τα χωριά τους. Ήταν κυρίως από τα διπλανά μουσουλμανικά χωριά, τη Λιόψη και το Σμέρτο. Ένας γέρος Λιοψιώτης, ο Ισούφη Σέρος, που έβλεπε τους συγχωριανούς τους να επιστρέφουν περιχαρείς, φορτωμένοι με τα λάφυρα της λεηλασίας, τους είπε σείοντας περίλυπος το κεφάλι του: «άμυαλοι! σήμερα καίγεται η Σαγιάδα, αύριο θα δείτε να καίγεται η Λιόψη». Μήπως δε μίλησε σοφά; Η Λιόψη τον επόμενο χρόνο εγκαταλείφτηκε από τους κατοίκους της και μεταβλήθηκε σε ερείπια.\nΤη μοίρα της Σαγιάδας είχε μετά από λίγες μέρες και το γειτονικό Πλαίσιο, παρά την προσπάθεια που κατέβαλαν οι κάτοικοί του να γλιτώσουν. Βγήκαν με λουκούμια να μιλήσουν στους εισερχόμενους στο χωριό κατακτητές, για να τους καλοπιάσουν και να μη τους κάψουν αλλά μάταια.\nΑυτά συνέβησαν με το κάψιμο της Σαγιάδας τότε. Θα πρέπει να τα μάθουν αυτά, αν δεν τα ξέρουν, οι απόγονοι των άλλοτε «συμπατριωτών μας» Τσάμηδων, οι οποίοι κόπτονται σήμερα για τις περιουσίες τους στην Ελλάδα. Tα σπίτια μας και τα νοικοκυριά μας θα μας τα πληρώσουν;\nΚαι μια αναγκαία παρένθεση εδώ, για τη συμπεριφορά αργότερα της ελληνικής πολιτείας, που προκαλεί οργή και αγανάκτηση. Πήρε την όποια γερμανική αποζημίωση, για να την καρπωθούν οι επιτήδειοι. Η Σαγιάδα υπήρξε αρχοντοχώρι με σπίτια παλάτια πολλά, όπως ειπώθηκε. Αντ΄αυτών, μετά το 1950, φτιάξανε, για να στεγαστούν 48 οικογένειες, μόνο δώδεκα “πυρήνες”, όπως τους είπαν, της κακής ώρας. Έδωσαν δε στους υπολοίπους κάτι μικροβοηθήματα. Θα επανέλθουμε στο θέμα αυτό.\nΟι «συμπατριώτες» μας μουσουλμάνοι Τσάμηδες\nΕίναι ανάγκη να μιλήσουμε διεξοδικότερα για τους «συμπατριώτες» μας μουσουλμάνους Τσάμηδες, τους «Τούρκους», όπως τους λέγαμε στη Θεσπρωτία.\nΟι μουσουλμάνοι Τσάμηδες της Θεσπρωτίας κατάγονται από χριστιανούς που εξισλαμίσθηκαν στα χρόνια της Τουρκοκρατίας. Οι ασπαζόμενοι την μωαμεθανική θρησκεία θεωρούνταν από τους χριστιανούς Τούρκοι. Και ένιωθαν Τούρκοι, όπως συνέβαινε και με τους πιστούς στο Ισλάμ Αλβανούς . Μερικοί, μάλιστα, ισχυρίζονται ότι έπρεπε να ανταλλαγούν το 1922 με Έλληνες που κατοικούσαν στην Τουρκία.\nΣτις πιο πολλές περιπτώσεις «τούρκεψαν» με τη βία. Άλλοι όμως «τούρκεψαν» με τη θέλησή τους, για να έχουν την εύνοια της τουρκικής διοίκησης. Σε όλες τις περιπτώσεις, οι εξισλαμισθέντες είχαν ιδιαίτερα προνόμια και ευνοϊκότερη μεταχείριση σε σχέση με τους χριστιανούς συμπατριώτες τους. Έτσι εξηγείται η ύπαρξη των αγάδων της Τσαμουριάς, οι οποίοι έγιναν τσιφλικάδες και εξακολουθούσαν να κρατούν μέχρι το 1944 τα καλύτερα και παραγωγικότερα κτήματα, με τους Έλληνες να δουλεύουν σ΄αυτά, όπως οι δουλοπάροικοι.\nΚατάλοιπα της χριστιανικής προέλευσης των μουσουλμάνων Τσάμηδων υπήρξε η φανερή ή κρυφή πίστη στους αγίους μας, ιδιαίτερα στον Άγιο Γεώργιο και τον προφήτη Ηλία, καθώς και η εμμονή τους στη χριστιανική παράδοση να παντρεύονται μια γυναίκα. Σε μερικά μάλιστα χωριά υπήρχαν, ακόμα την περίοδο της κατοχής, συγγένειες μεταξύ μουσουλμάνων Τσάμηδων και χριστιανών.\nΥποστηρίζεται ότι οι Τσάμηδες ήταν εξισλαμισθέντες Έλληνες με επίκτητη αλβανική συνείδηση . Αναμφισβήτητα, υπήρχαν εξισλαμισθέντες Έλληνες στην Ήπειρο και στη Θεσπρωτία, επώνυμοι και μη. Ο Γεράσιμος Τρουμπάτας είχε ακουστά ότι ο παππούς του Τεφίκ Χασάν από τη Λιόψη καταγόταν από τους χριστιανούς του Πλαισίου. Το 1580 αστυνόμος της Παραμυθιάς ο Αλή μπέης ήταν Έλληνας εξωμότης από τη Βίτσα Ζαγορίου . Έλληνες εξωμότες υπήρξαν από πολλά χριστιανικά χωριά της περιοχής. Ήταν όμως όλοι οι μουσουλμάνοι Τσάμηδες εξισλαμισθέντες Έλληνες; Είναι μια άποψη που υποστηρίζεται από κάποιους.\nΟ πολύ γνωστός θεσπρωτός συγγραφέας Βασίλης Κραψίτης γράφει ότι «οι Τσάμηδες δεν ήταν Αλβανοί, γιατί στη Θεσπρωτία ουδέποτε ήρθαν να εγκατασταθούν μόνιμα Αλβανοί από την ιστορικά παραδεχτή Αλβανία, ακόμα δε και από την Κεντρική ή Νότια περιοχή» . Αυτό φαίνεται να πιστεύουν και άλλοι συγγραφείς μας. Το 14ο αιώνα, όμως, ήρθαν από την Αλβανία γεωργοί και κτηνοτρόφοι και εγκαταστάθηκαν σε πολλά μέρη της χώρας μας και στη Θεσπρωτία προφανώς . Είναι οι Αρβανίτες της Ελλάδας. Ποιο ήταν το εθνικό τους φρόνημα; Όσον αφορά στους Αλβανούς, φαίνεται ότι δεν είχαν αναπτύξει την εθνική συνείδηση μέχρι και τα νεότερα ακόμη χρόνια .\nΟ Αθ.Ψαλίδας έγραφε, στις αρχές του 19ου αιώνα, ότι οι Αρβανίτες της Τσαμουριάς διακρίνονταν σε Αρβανίτες χριστιανούς και σε Αρβανίτες μωαμεθανούς. Τους Αρβανίτες μωαμεθανούς αποκαλεί Τούρκους και τους ξεχωρίζει από τους Αρβανίτες χριστιανούς . Οι Αρβανίτες χριστιανοί είναι αυτοί που μιλούσαν την αρβανίτικη γλώσσα αλλά δεν εξισλαμίσθηκαν. Παρέμειναν πιστοί στη χριστιανική θρησκεία και πήραν ενεργό μέρος στους αγώνες του Έθνους μας. Απέδειξαν έτσι, κατά τρόπο που δεν επιδέχεται αμφισβήτηση, ότι ένιωθαν Έλληνες, ότι είχαν διαμορφώσει ελληνική εθνική συνείδηση . Από τους αλβανόφωνους χριστιανούς κατοίκους των χωριών Μουρσί και Σούβλιαση ήταν οι Τσαμαδός, Κατσέλης και Τσούτσης, που αγωνίστηκαν το 1912-13 μαζί με τον Γρηγόρη Τσόγκα για την απελευθέρωση της Ηπείρου.\nΗ Ελευθερία Μαντά γράφει ότι «οι μουσουλμάνοι Τσάμηδες ήταν ένας αλβανόφωνος μουσουλμανικός πληθυσμός που σύμφωνα με αλβανικές πηγές ανερχόταν σε 23 με 24000 και συγκεντρωμένος κυρίως στις επαρχίες Θυάμιδος (Φιλιατών), Παραμυθίας και Μαργαριτίου του νεοσύστατου νομού Θεσπρωτίας . Η συμβίωσή τους με το χριστιανικό στοιχείο της περιοχής ήταν ανέκαθεν προβληματική», λέει η ίδια. «Αιτία γι΄αυτό ήταν η θρησκεία, το πολιτιστικό επίπεδο, οι κτηματικές διαφορές, αλλά και η μεροληπτική στάση του ελληνικού κράτους, ιδιαίτερα του Μεταξικού καθεστώτος».\nΌντως, οι σχέσεις μεταξύ των δύο θρησκευτικών κοινοτήτων ήταν προβληματικές και πολλές φορές εχθρικές. Ο Ν. Σκέντος, μιλώντας για το πανηγύρι στο Γηρομέρι, δεν παραλείπει να πει ότι έρχονταν και Τούρκοι αλλά όχι μουσουλμάνοι της Θεσπρωτίας. «Αυτοί ήταν εγκληματίες και μας χώριζε μίσος». Και ο Κραψίτης γράφει ότι οι νεοφώτιστοι αυτοί μουσουλμάνοι μισούσαν και κατεδίωκαν τους συμπατριώτες τους που είχαν παραμείνει χριστιανοί. Και όταν οι Ιταλοί και οι Γερμανοί κατέλαβαν τα χώρα μας πολλοί από αυτούς τάχθηκαν με το μέρος τους και εναντίον της χώρας (Ε. Μαντά σ.133, 138)\nΚατά τη διάρκεια του πολέμου 1940-44 και της κατοχής, τάχθηκαν πολλοί από αυτούς με το μέρος των κατακτητών, Ιταλών και Γερμανών.\n«Οι ομάδες αυτών των ενόπλων Τσάμηδων συνοδεύουν τον ιταλικό στρατό και εισέρχονται στις πόλεις της Θεσπρωτίας ως ελευθερωτές», γράφει η Μαντά (ό.π. σελ. 134) και οι μουσουλμάνοι πανηγυρίζουν. «Οι Φιλιάτες , η Ηγουμενίτσα, ο Μούρτος πυρπολούνται από τα σώματα των ατάκτων, χωριά λεηλατούνται, οικίες απογυμνώνονται, καταστήματα λεηλατούνται και καταγράφονται οι πρώτες δολοφονίες\nΌταν όμως τα ελληνικά στρατεύματα ανακατέλαβαν τα εδάφη της Θεσπρωτίας , το Νοέμβρη του 1940, πολλοί από τους Αλβανοτσάμηδες της περιοχής συνελήφθησαν και εκτοπίστηκαν, κάποιοι δε από αυτούς, ελάχιστοι που βαρύνονταν για ένοπλη δράση, τουφεκίστηκαν.\n«Φαίνεται ότι και από την πλευρά των Ελλήνων κατοίκων των χωριών που είχαν υποστεί τις συνέπειες της πρώτης «κατακτητικής» διάθεσης των Αλβανοτσάμηδων δεν έλειψαν οι πράξεις αντεκδίκησης, ενώ υπάρχουν πληροφορίες για μεμονωμένες δολοφονίες ή εξαφανίσεις υπόπτων.» Τον Απρίλη του 1941 εισβάλλουν στη χώρα μας Γερμανοί και οι Ιταλοί επιστρέφουν και εγκαθίστανται στην ήπειρο. Οι μουσουλμάνοι Τσάμηδες πανηγυρίζουν ξανά, αναρτούν την αλβανική σημαία στα δημόσια κτίρια, προβαίνουν σε βιαιοπραγίες κατά των χριστιανών της Θεσπρωτίας, δημιουργούν δραματικές συνθήκες για τον ελληνικό πληθυσμό. Στους επικεφαλής των κινήσεων αυτών συμμετέχει και ο Λιοψιώτης Αχμέτ Τσαπούνι.\nΙδρύεται τότε και φασιστικό κόμμα Θεσπρωτίας με επιτροπέςσυμβούλια (këshillia), που ουσιαστικά αντικαθιστούν την ελληνική διοίκηση.\nΣε κύριες γραμμές, αυτά που γράφει η Μαντά συμφωνούν με τις εμπειρίες των Ελλήνων της Θεσπρωτίας της ίδιας περιόδου. Κορυφαία στελέχη τους συνεργάζονταν από την αρχή με τους κατακτητές και συχνά προέβαιναν σε ψευδείς καταγγελίες κατά των Χριστιανών. Χαρακτηριστικό είναι το περιστατικό με έναν από τους εξέχοντες κατοίκους της Λιόψης, τον Αχμέτ Τσαπούνι1. Αυτός κατάφερε να υφαρπάσει μια επιστολή Σαγιαδινών προς τους αντάρτες του Ε.Λ.Α.Σ., που μιλούσε για 13 όπλα τα οποία είχε το χωριό, και έσπευσε να την παραδώσει στους Ιταλούς. Η ιταλική αρχή στους Φιλιάτες κάλεσε τους Σαγιαδινούς να πάνε να δώσουν εξηγήσεις και να παραδώσουν τον οπλισμό, τον οποίο ανέβαζαν στα 130 ντουφέκια. Ο πανούργος αυτός μωαμεθανός Τσάμης είχε επιπλέον παραποιήσει το έγγραφο και το 13 το έκανε 130. Πήγαν τότε στους Φιλιάτες οι παπα-Σπύρος, Νικόλας Σκέντος, Ηλίας Αλεξίου και Βασίλης Ντούκας (οι τότε προεστοί του χωριού). Εξήγησαν στους Ιταλούς ότι δεν υπάρχει στο χωριό ο οπλισμός αυτός και εγγυόνταν πως δε σκοπεύουν να προβούν σε κανενός είδους εχθρική ενέργεια εναντίον τους. Καταρχάς οι Ιταλοί δεν πείστηκαν και αξίωναν να παραδοθούν τα 130 ντουφέκια. Κράτησαν μάλιστα και τους ίδιους ομήρους, εκτός από τον παπά που γύρισε στο χωριό με δάκρυα στα μάτια. Τελικά όμως οι όμηροι τους έπεισαν με τη βοήθεια και του φαρμακοποιού στους Φιλιάτες, Μιλτιάδη Φραγκίσκου (είχε σπουδάσει στην Ιταλία) και αφέθηκαν ελεύθεροι. Όταν όμως οι συμπατριώτες του Τσαπούνι Λιοψιώτες επανέλαβαν όμοια καταγγελία για όπλα των Σαγιαδινών στους Γερμανούς το ’43, το χωριό την πλήρωσε πολύ ακριβά. Το κάψανε όπως είδαμε.\nΚακοποιά στοιχεία κυκλοφορούσαν ένοπλα με την ανοχή των κατακτητών, καθ’όλη τη διάρκεια της κατοχής και προέβαιναν σε βιαιοπραγίες κατά των Ελλήνων. Έτσι σκότωσαν, μέσα στο χωράφι του, τον Κώστα Λούκα, που, για δες περίπτωση!.\nΣτο δρόμο για τη Σκέφαρη παραφύλαγαν Τσάμηδες έτοιμοι να επιτεθούν στους Χριστιανούς που πήγαιναν να αλέσουν τα γεννήματά τους στους μύλους της, λέει ο Γεράσιμος Τρουμπάτας. Γι΄αυτό οι Σαγιαδινοί έστελναν στους μύλους το μουσουλμάνο Μουράτ, ο οποίος ήταν φτωχός Λιοψιώτης πολύ καλός. Έκανε χρόνια τσομπάνος του Πέτρου Τσόγκα.\nΟ ίδιος θυμάται όταν, κάποια φορά που τόλμησε να πάει μόνος του στους μύλους, συνάντησε εκεί το Μουράτ με το γιό του. Ο Μουράτ του έδωσε το γιό του και τον συνόδεψε στην επιστροφή, μέχρι λίγο έξω από τη Σαγιάδα, για να αποτρέψει τυχόν επίθεση Τσάμηδων.\nΖούσαν λοιπόν οι Θεσπρωτοί με το φόβο των «συμπατριωτών» τους αυτών. Έτσι, οι Σαγιαδινοί αναγκάστηκαν να αναθέσουν την προστασία τους σε δυο Λιοψιώτες, τον Τζελάλ Τσαπούνι και τον Τζέλιο Λιμάζι. Θεώρησαν προφανώς αυτό ως τη μόνη ελπίδα για να περιορίσουν τη δράση των κακοποιών μουσουλμανικών στοιχείων.Αυτό έκαναν και άλλα ελληνικά χριστιανικά χωριά μας, όπως μας λένε ιστορικοί.\nΟι ευθύνες για τη μη αρμονική συμβίωση\nΟ Γ. Μαργαρίτης γράφει ότι «μετά την ανταλλαγή των πληθυσμών μεταξύ Ελλάδας-Τουρκίας οι μειονότητες που έμειναν στην Ελλάδα αντιμετωπίστηκαν με πολλή εχθρότητα, τόσο από την κοινωνία όσο και από το κράτος». Αναφέρεται συγκεκριμένα σε εκτοπίσεις και σε απαλλοτριώσεις κτημάτων των αγάδων και τονίζει ότι «κύμα εχθρότητας περιέβαλλε τους Τσάμηδες… από τους χριστιανούς γείτονές τους». «Για τους χριστιανούς», γράφει, «οι Τσάμηδες ήσαν πλέον ξένοι1».\nΤα πράγματα δεν είναι ποτέ τόσο απλά. Δε θα συνέβαινε αυτό και δε θα θεωρούνταν ξένοι οι μουσουλμάνοι Τσάμηδες χωρίς και τη δική τους μόνιμη εχθρική στάση και συμπεριφορά, όπως σαφώς προκύπτει από τα παραπάνω. Μιλήσαμε για τις ευθύνες του μεταξικού καθεστώτος να εκτοπίσει τους επικεφαλής των Τσάμηδων. ΄Ηταν όμως αρκετή η αιτία αυτή να εξάψει τόσο μίσος; Οι δικτάτορες φέρονται συχνά σκληρά και απάνθρωπα, οι πολίτες όμως δεν μισούν γι’ αυτό τι χώρα τους αλλά τους ίδιους τους δικτάτορες.\nΚάποιες απαλλοτριώσεις κτημάτων μουσουλμάνων τσιφλικάδων, που έγιναν το 1923 και μετά, δικαιολογούνται αν σκεφτούμε την τεράστια πίεση του ελληνικού κράτους να απορροφήσει το ενάμισι εκατομμύριο των προσφύγων της Μ. Ασίας. Παρόλα αυτά, είπαμε ότι οι αγάδες της Τσαμουριάς εξακολουθούσαν να κρατούν, μέχρι και το 1944, τα μεγαλύτερα και παραγωγικότερα κτήματα.\nΗ Ελευθ. Μαντά μιλάει για το χάος που επικράτησε με την υποχώρηση των Γερμανών στη Θεσπρωτία και τη μαζική εκδίωξη των Τσάμηδων στην Αλβανία. Οφείλουμε να το ομολογήσουμε ότι έγιναν τότε σε βάρος τους σοβαρές βιαιοπραγίες. Ο πόλεμος εκτραχύνει δυστυχώς τη συμπεριφορά των ανθρώπων και ξυπνά τα πιο άγρια ένστικτά τους. Ήταν και τα αισθήματα αντεκδίκησης που κορύφωναν το μίσος. Κάποιοι δε θέλουν να θυμούνται σήμερα και να μιλούν για τα θλιβερά εκείνα γεγονότα που έζησαν τότε.\nΗ βεντέτα μεταξύ των μουσουλμάνων Τσάμηδων και των Ελλήνων της Θεσπρωτίας δεν μπορούσε να συνεχίζεται επ’άπειρο. Δυστυχώς, η απομάκρυνση του μουσουλμανικού στοιχείου από τη Θεσπρωτία το 1944 με την αποχώρηση των Γερμανών απέμενε η μόνη διέξοδος1. Τάχθηκαν επανειλημμένα με το μέρος των κατακτητών, είτε αυτοί λέγονταν Τούρκοι, Αλβανοί, Ιταλοί ή Γερμανοί και γι’αυτό θεωρήθηκαν από τους Έλληνες ξένοι.\nΣίγουρα, μεταξύ των απομακρυθέντων Τσάμηδων υπήρξαν και οι αθώοι που πλήρωσαν. Η ευθύνη γι’αυτό βαρύνει τους επικεφαλής τους, οι οποίοι δεν έχαναν ευκαιρία να βιαιοπραγούν και να ξεσηκώνουν το μουσουλμανικό πληθυσμό εναντίον των χριστιανών συμπατριωτών τους. Ακόμη και να μη συνεργάστηκαν ενεργά στο πλευρό των δυνάμεων κατοχής, «τους υποδέχτηκαν όμως με ελπίδα και προσδοκίες για την πραγματοποίηση υποσχέσεων που επί δεκαετίες καλλιεργούνταν, επωφελήθηκαν από την παρουσία τους και παρείχαν έμμεσα υποστήριξη με οδηγούς συνδέσμους, πληροφοριοδότες κ.λ.π» (Ε. Μαντά ό.π. σ. 155)\nΟ ισχυρισμός τους ότι αριθμούν σήμερα 250 χιλιάδες «γιατί είναι καρπερή ράτσα»(!) και ότι πρέπει να γίνει δική τους όλη η Θεσπρωτία και ως την Πρέβεζα, δεν έχει θέση, ούτε βέβαια οι ανατινάξεις πυλώνων της Δ.Ε.Η., όπως αυτές στη Σαγιάδα και στην Παραμυθιά. Αυτά με τους άλλοτε συμπατριώτες μας μουσουλμάνους και επανερχόμαστε στο κυρίως θέμα μας.\nΤα μετά το κάψιμο\nΟι Γερμανοί επανήλθαν στο χωριό είκοσι περίπου ημέρες μετά το κάψιμο και εγκαταστάθηκαν στο σπίτι των Αντωναίων και τα Μανταίικα. Από εκεί εξορμούσαν εναντίον των ελληνικών και αλβανικών αντιστασιακών ομάδων της περιοχής. Ήταν συχνές οι συμπλοκές με τις αντιστασιακές αυτές οργανώσεις.\nΣε μια τέτοια περίπτωση, που επέστρεφαν στο χωριό εξοργισμένοι, σκότωσαν το Γεράσιμο Κόρο που βρέθηκε μπροστά τους, χωρίς να τους φταίξει σε τίποτε. Σε όμοιες περιπτώσεις σκότωσαν επίσης το Γεράσιμο Ζώη, τον Πούλιο τ’Αντώνη όπως και την Αλίκη Αντωνάδου, η οποία κρατούσε το μωρό κοριτσάκι της στην αγκαλιά. Αυτή έπεσε νεκρή, ενώ το μωρό κύλησε στο έδαφος, χωρίς να πάθει τίποτε. Το κοριτσάκι αυτό είναι η σημερινή Γεωργία (Γίτσα), σύζυγος Δημήτρη Νάτση. Τραυμάτισαν επίσης και το Βασίλη Παππά (Τζίβα).\nΕύλογη η ερώτηση πώς παρέμειναν κάποιοι στο χωριό! Ελάχιστες οικογένειες των οποίων τα σπίτια δεν είχαν καεί το διακινδύνεψαν να παραμείνουν για να μην αφήσουν τα νοικοκυριά τους να ρημάξουν. Μεταξύ αυτών ήταν και εκείνοι που το πλήρωσαν με τη ζωή τους. Άφησαν τις οικογένειές τους στο πένθος και στη δυστυχία.\nΟ Γεράσιμος Κόρος άφησε πίσω τη γυναίκα του με έξι ορφανά παιδάκια. Απλοί πολίτες και ολόκληρα χωριά έπεσαν έτσι θύματα αντιποίνων από τους Γερμανούς στρατιώτες κατοχής.\nΆλλοι Σαγιαδινοί που σκοτώθηκαν τότε από τους Γερμανούς ή τους\nΤουρκοτσάμηδες ήταν οι Γεράσιμος Ζώης, Σπύρος Αντωνίου, Χρίστος Δούκας, Δημήτρης Κέρος και ο Απόστολος Γιάτσης. Το Σεπτέμβρη του 1943 με τους 49 προκρίτους της Παραμυθιάς εκτελέστηκε και ο Σαγιαδινός Φάνης Φείδης.\nΤο διάστημα αυτό η Σαγιάδα θρήνησε ακόμα άλλα τέσσερα μέλη της. Στη Σμήνιτση της Β. Ηπείρου συνέλαβαν οι Γερμανοί μαζί με μουσουλμάνους κομιτατζήδες και τέσσερις Σαγιαδινούς,τους Αθανάσιο Διαμάντη, Λάζαρο Αναστασιάδη, Γιάννη Πασιάκο, Ξενοφώντα Κούτη και Γρηγόρη Πασιάκο. (συνολικά ήταν δεκατέσσερις οι συλληφθέντες, όλοι Έλληνες). Τους κλείσανε στο κατώι του σπιτιού του Θεόδ. Γιάννη και τους κάψανε ζωντανούς. Γλίτωσε ο Γρηγόρης Πασιάκος, αδελφός του Γιάννη, που κατόρθωσε να τους ξεφύγει. Να πώς περιγράφει τη δραπέτευσή του και το χαμό των άλλων ο Βασ. Καίσαρης : “…ένας από τους δεκατέσσερις φυλακισμένους κατόρθωσε να φτάσει απαρατήρητος στη μισάνοιχτη πόρτα και ξεγλίστρησε έξω. Βρέθηκε αντιμέτωπος με τον τρίτο φύλακα και σκοπό και μέσα στη σύγχυση και την έκπληξη, σπρώχνει το σκοπό και όταν αυτός έπεσε στο έδαφος, σαλτάρει στον μαντρότοιχο της αυλής του σπιτιού και βρίσκεται ελεύθερος. Οι φρουροί άρχισαν να φωνάζουν, να βλαστημάνε και να πυροβολούν! Παίρνει τον κατήφορο προς το λάκκο της Τσιέλως. Το μέρος δασωμένο με πουρνάρια, πλατάνους και άλλα δέντρα και ήταν αδύνατο να τον δούνε. Πυροβολούσαν αλλά άσκοπα. Φεύγει ο κατάδικος προς το νότο και από δέντρο σε δέντρο, από πέτρα σε πέτρα, φτάνει στη μεγάλη πέτρα, στον Παντελεήμονα, αφού άφησε αριστερά τον Άγιο Μηνά και φτάνει στη Φτέρη και προς τα Αχούρια των Ντακαίων. Οι Τουρκοτσάμηδες, αφού πυροβόλησαν αρκετά δεν αποφάσισαν να τον καταδιώξουν, διότι το μέρος ήταν δασώδες…..Έτσι ο Γρηγόρης Πασιάκος γλίτωσε τη ζωή του και πήγε στο χωριό του τη Σαγιάδα….Δεν συνέβη το ίδιο με τον αδελφό του και με τους υπόλοιπους κρατούμενους. Οι Τουρκαλβανοί άρχισαν να τους μαστιγώνουν, να τους βρίζουν, να τους φοβερίζουν, αφού προηγουμένως τους έδεσαν χειροπόδαρα. Τους βασάνιζαν ώσπου ήρθε η ώρα να φύγουν ο στρατός (ο γερμανικός) και οι τσιέτες και τότε οι Τουρκοτσάμηδες έκαμαν το μακάβριο έργο τους….Μάζεψαν ξύλα και φρύγανα, έκλεισαν καλά τις πόρτες και τα παράθυρα και έβαλαν φωτιά από παντού για να καούν ζωντανοί…κάηκαν ζωντανοί αφού παρακάλεσαν, φώναξαν, έκλαψαν, ικέτευσαν….” Η μακάβρια περιγραφή από τον απλό Σμηνετσιώτη είναι ζωντανή και λεπτομερής και ίδια μ΄αυτήν που διηγούνταν ο μακαρίτης Γρηγόρης Πασιάκος. Για όσους τυχόν δεν το γνωρίζουν, ο Γρηγόρης είναι ο πατέρας του Μιχάλη Πασιάκου. Συνεχίζουμε με τη Γερμανική κατοχή.\nΜετά το κάψιμο και την εγκατάσταση των Γερμανών στο χωριό η κατάσταση έγινε αφόρητη. Ο φόβος, η ανέχεια και η εξαθλίωση έφτασε στο απροχώρητο. Τα κτήματα εγκαταλείφθηκαν παντελώς1 και οι Σαγιαδινοί κατέφυγαν στην Αλβανία και στα άλλα βορεινότερα δικά μας χωριά επαίτες. Όπως και σ΄όλη την Ελλάδα πείνα και δυστυχία έδερνε τον κοσμάκη. Τα κατοχικά χαρτονομίσματα είχαν καταντήσει στρατσόχαρτα. Πρέπει, λέγανε, να πας μ΄ ένα σακούλι χρήματα για να πάρεις λίγες οκάδες καλαμπόκι. Οι αριθμοί που αναγράφονταν στο καθένα χαρτονόμισμα ήταν εξωφρενικοί, εκατομμύρια και δισεκατομμύρια.\nΤα χρήματα είχαν ουσιαστικά καταργηθεί. Μόνο οι χρυσές λίρες μετρούσαν αλλά τις είχαν ελάχιστοι, προπαντός οι μαυραγορίτες.\nΟι συναλλαγές γίνονταν με ανταλλαγή προϊόντων, “είδος με είδος”, λ.χ. μια οκά λάδι με μια οκά σιτάρι. Έτσι, όπως γράφτηκε κι αλλού, ο πατέρας μου, όταν μας έλειψε το καλαμπόκι, πήγε ένα ζυγούρι σε «αγά» της Λιόψης και πήρε μισό τσουβάλι καλαμπόκι. Πανάκριβο ήταν τότε το καλαμπόκι, που σήμερα το έχουμε μόνο για τα ζώα! Χρωστούσε γι΄αυτό και χάρη στον αγά.\n« Όλα τα ΄σκιαζε η φοβέρα…»\nΕπικρατούσε κατάσταση που δύσκολα περιγράφεται. Η ζωή του ανθρώπου ήταν ένα τίποτα. Ο θάνατος καραδοκούσε κάθε ώρα και στιγμή. Ο κόσμος αφουγκραζόταν με τρόμο κάθε θόρυβο, προπαντός τη νύχτα. Ο Πέτρος Μπέσιος αφηγείται μια τέτοια περίπτωση. Μια νύχτα μας ξύπνησαν πατήματα στην αυλή μας. Ο πατέρας μου φωνάζει τη μητέρα: Λίκα, φέρε μου το ντουφέκι! Ευτυχώς τα βήματα άρχισαν να δείχνουν ότι ο απρόσμενος νυκτερινός επισκέπτης απομακρυνόταν. Το πιθανότερο είναι ότι φοβήθηκε το όπλο.\nΗ Ευδοκία Κέρου (η Κωτσια-Κέραινα) θυμάται τα χρόνια του πολέμου που πήγαιναν στα χωράφια των αγάδων της Λιόψης. «Για δυο οκάδες καλαμπόκι, λέει, δουλεύαμε από το πρωί ως το βράδυ και με το φόβο στην καρδιά». Μολογάει μια από τις λαχτάρες που πέρασαν»: «Θερίζαμε καλαμπόκι στο χωράφι του αγά στην ακροποταμιά. Βγαίνουν ξαφνικά δυο Τουρκοτσάμηδες. Κάποια από μας ψιθυρίζει: κατεβάστε το μαντίλι να φαίνονται μόνο τα μάτια σας. Αυτοί πλησιάζουν και μας γυροφέρνουν. «Θέλουμε να μας κόψετε μερικά στάχυα», λένε. Με νεύματα παρακινούμε την πιο μεγάλη στην ηλικία να πάει να κόψει. Η λαχτάρα μας ήταν μεγάλη! Έρχεται, ευτυχώς, στην ώρα επάνω ο αγάς και οι κακοποιοί το στρίβουν. Μη ρωτάς τι λαχτάρες τραβούσαμε απ΄αυτούς, λέει! Τρομάζαμε να κατέβουμε στον κάμπο. Μας απειλούσαν λέγοντας ότι ήρθε η μέρα μας». Η «μέρα τους» ήταν οι μαύρες για μας μέρες της κατοχής από τα ιταλογερμανικά στρατεύματα!\nΜια προσωπική μου εμπειρία\nΔεν ξεχνώ ποτέ τη βραδιά που, μικρό παιδί μαζί με τον πατέρα μου, βοσκούσαμε τα πρόβατα λίγο πιο κάτω από το χωριό, στα Παλιάμπελα. Φόβος, ίδιος με ογκόλιθο, πλάκωνε το στήθος μας. Ο πατέρας μου, όσο και να μην ήθελε να το ομολογήσει, δεν ήταν δυνατόν να κρυφτεί. Μας απασχολούσε η σκέψη μην ξεφυτρώσει κανένα “σοκόλη” για να πάρει τα ζώα και μας «καθαρίσει». Μετρούσαμε την ώρα και το λεπτό για να τα μαζέψουμε και να κλειστούμε στο σπίτι. Η αίσθηση πως κάποιον ιδιαίτερο λόγο θα είχε εκείνη τη βραδιά ο πατέρας μου, δε με εγκαταλείπει. Ποιος ξέρει τι διαδίδονταν, γιατί δεν τον είχα δει άλλοτε τόσο ανήσυχο. Οδηγήσαμε τα πρόβατα στο μαντρί, δίπλα στο σπίτι, πολύ νωρίτερα από άλλοτε.\n΄Ηταν και Μεγάλη εβδομάδα, Μεγάλη Πέμπτη θυμάμαι. Και έτσι, παρόλο το φόβο, βγήκαμε πάλι από το σπίτι. Απέναντι στα Τσογκαίικα ήταν η εκκλησία του Αγίου Γεωργίου. Πήγαμε να παρακολουθήσουμε τα δώδεκα Ευαγγέλια. Τα λόγια του Ευαγγελίου για τα πάθη του Χριστού έκαναν ακόμα πιο έντονα τραγικές τις ώρες εκείνες των δικών μας παθών. Αυτή η βραδιά έχει παγώσει μέσα μου και μένει εκεί αναλλοίωτη, από τα οχτώ μου χρόνια μέχρι και τώρα που γέρασα. «΄Ολα τα ΄σκιαζε η φοβέρα και τα πλάκωνε η σκλαβιά!»\nΌσοι έζησαν την εποχή εκείνη έχουν να διηγούνται τέτοια περιστατικά. Ο Γρηγόριος Τσόγκας του Θεοδώρου αφηγείται ένα περιστατικό με τις Σαγιαδινές γυναίκες, οι οποίες είχαν πάει στις πηγές του Μαναστηριού, για να πλύνουν κλινοσκεπάσματα. Τις είδαν μουσουλμάνοι από τα γύρω χωριά, που γύριζαν με τα όπλα στον ώμο, και πήγαν να αρπάξουν τα κλινοσκεπάσματα. Παραφύλαγαν όμως άνδρες του χωριού ένοπλοι και τους καταδίωξαν1.\nΤον Κώτσια Λούκα, είπαμε, τον σκότωσαν στο χωράφι του τέτοια κακοποιά στοιχεία μουσουλμάνων Τσάμηδων, «τα σοκόλια».\nΦόβος λοιπόν και τρόμος τόσο από τους κατακτητές, όσο και από τους συμπατριώτες μας Μουσουλμάνους. Πολλοί θα θυμούνται το θέαμα δυο κρεμασμένων, που αιωρούνταν για μέρες από μια ελιά στο περιβόλι του Παύλου Ρεντζέλου, σ΄αυτό που βρίσκεται στο δρόμο πριν από του Μάικα. Για πολύ καιρό και μετά την απομάκρυνσή τους περνούσαμε αποκεί και τρέμαμε. Η θύμηση της μακάβριας εικόνας των κρεμασμένων πάγωνε το αίμα μας!\nΘΥΜΑΤΑ ΤΩΝ ΙΤΑΛΩΝ ΚΑΙ ΓΕΡΜΑΝΩΝ KΑΤΑΚΤΗΤΩΝ\nΚΑΙ ΤΩΝ ΑΛΒΑΝΟΤΣΑΜΗΔΩΝ ΣΥΝΕΡΓΑΤΩΝ ΤΟΥΣ ΣΤΗ ΣΑΓΙΑΔΑ\nΒΟΜΒΑΡΔΙΣΜΟΙ ΣΑΓΙΑΔΑΣ (28-11-1940) ΑΠΟΣΤΟΛΗΣ ΓΙΑΤΣΕΣ\nΟΥΡΑΝΙΑ ΛΟΥΚΑ (ΠΑΡΑΜΥΘΙΑ)\nΓΙΩΡΓΑΚΗΣ ΛΟΥΚΑΣ ΘΕΟΦΑΝΗΣ ΦΕΙΔΗΣ\nΕΛΕΝΗ ΣΚΕΝΤΟΥ (ΣΜΙΝΕΤΣΗ)\nΚΑΤΕΡΙΝΑ ΣΚΕΝΤΟΥ ΓΙΑΝΝΗΣ ΠΑΣΙΑΚΟΣ\nΠΕΤΡΟΣ ΜΕΝΤΗΣ ΛΑΖΑΡΟΣ ΑΝΑΣΤΑΣΙΑΔΗΣ (ΤΣΙΑΤΣΗΣ)\nΑΝΤΩΝΑΚΗΣ ΑΝΤΩΝΙΟΥ ΜΙΧΑΗΛ ΔΙΑΜΑΝΤΗΣ\nΕΚΤΕΛΕΣΗ ΣΑΓΙΑΔΑ (ΜΕΤΑ ΤΗΝ 29-8-1943) ΑΛΒΑΝΟΤΣΑΜΗΔΕΣ\nΑΛΙΚΗ ΑΝΤΩΝΑΔΟΥ -ΑΝΤΩΝΙΟΥ\nΓΕΡΑΣΙΜΟΣ ΚΟΡΟΣ ΚΩΣΤΑΣ ΛΟΥΚΑΣ\nΠΕΤΡΟΣ ΑΝΤΩΝΑΔΟΣ ΓΕΡΑΣΙΜΟΣ ΖΩΗΣ


Θα κλείσουν νωρίτερα τα σχολεία; - Ειδήσεις Newsit.gr\nNewsit / ΕΙΔΗΣΕΙΣ / Ελλάδα / Θα κλείσουν νωρίτερα τα σχολεία;\nΔημοσιεύθηκε: 26.11.2009 | 18:56\nΤο τσουνάμι κρουσμάτων, ειδικά στα σχολεία επαναφέρει το σενάριο για κλείσιμο των σχολείων ακόμα....\n…και 15 ημέρες πριν τις γιορτές των Χριστουγέννων.\n‘Ηδη πάνω από 400 σχολεία είναι κλειστά σε όλη την Ελλάδα και σύμφωνα με τις εκτιμήσεις των ειδικών, τα κρούσματα θα αυξηθούν από την ερχόμενη εβδομάδα.\nΣήμερα ανακοινώθηκε από την εθνική επιτροπή πανδημίας οτι τελικά θα εμβολιάζονται και τα παιδιά από 6 μηνών και πάνω και όχι από 4 ετών όπως είχε ανακοινωθεί. Ο εμβολιασμός θα ξεκινήσει την 01/12. Δείτε τις δηλώσεις της Προέδρου της Επιτροπής.\nΤα τηλεφωνικά κέντρα στις νομαρχίες έχουν πάρει φωτιά. Γονείς αλλά και εκπαιδευτικοί προσπαθούν να μάθουν αν το σχολείο τους θα κλείσει λόγω γρίπης.\nΗ γρίπη όμως κόβει και τις εκδρομές. Τα προληπτικά μέτρα αποθαρρύνουν τους γονείς να δώσουν την άδεια τους για ταξίδια κυρίως στο εξωτερικό.


Οι ελληνικές συμμετοχές στην 64η Μπερλινάλε | Fortunegreece.com\nΟι ελληνικές συμμετοχές στην 64η Μπερλινάλε\nΕπτά ταινίες Ελλήνων δημιουργών θα προβληθούν στο πλαίσιο του Διεθνούς Κινηματογραφικού Φεστιβάλ.\nΕπτά στο σύνολο και εξαιρετικά ενδιαφέρουσες είναι οι ελληνικές συμμετοχές που φιλοξενεί το Διεθνές Κινηματογραφικό Φεστιβάλ του Βερολίνου, το οποίο έκανε πρεμιέρα χθες με την ταινία «The Grand Budapest Hotel» του Γουές Άντερσον και τους Ρέιφ Φάινς και Μπιλ Μάρεϊ, στο διαγωνιστικό τμήμα του φεστιβάλ.\nΟι ταινίες «αγγίζουν» ευαίσθητα ζητήματα, όπως αυτά της μετανάστευσης και της οικογένειας και «ταξιδεύουν» σε όλο τον κινηματογραφικό κόσμο το ταλέντο των Ελλήνων δημιουργών. Μεταξύ των φιλμ, το πολυσυζητημένο «Μικρό Ψάρι» σε σκηνοθεσία Γιάννη Οικονομίδη, καθώς και το «Να κάθεσαι και να κοιτάς» του Γιώργου Σερβετά, που άνοιξε το πρόγραμμα «City to City: Athens» στο Φεστιβάλ του Τορόντο.\nΑς δούμε τις ελληνικές συμμετοχές\nΗ τέταρτη μεγάλου μήκους ταινία του σκηνοθέτη του «Σπιρτόκουτου» και του «Μαχαιροβγάλτη», Γιάννη Οικονομίδη. Το φιλμ αφηγείται την ιστορία του Στράτου, που τη νύχτα εργάζεται σε βιοτεχνία αρτοποιίας, ενώ την ημέρα εκτελεί συμβόλαια θανάτου.\nΤο ιδιαίτερο φιλμ της Κωνσταντίνας Κοτζαμάνη, που διαγωνίζεται στο τμήμα των ταινιών μικρού μήκους του φεστιβάλ. H «Washingtonia» είναι το άλλο όνομα της Αθήνας, ένα τόπος όπου οι άνθρωποι και τα ζώα χάνουν το μυαλό τους…\nΣτο τμήμα «Generation 14plus» η μικρού μήκους ταινία της Ρηνιώς Δραγασάκη. Μια παρέα μαθητών αράζει στο προαύλιο ενός άδειου σχολείου στην Αθήνα. Είναι καλοκαίρι. Ένα μπαλόνι με νερό πέφτει από τον ουρανό και το μπουγέλο, μέχρι τελικής πτώσεως, αρχίζει.\n«Να Κάθεσαι Και Να Κοιτάς»\nΗ ταινία του Γιώργου Σερβετά, που άνοιξε το πρόγραμμα «City to City: Athens» στο Φεστιβάλ του Τορόντο μας παρουσιάζει την βρώμικη πλευρά της Ελλάδας. Θα πυροδοτήσει η ηρωίδα Αντιγόνη την έκρηξη που θα καθαρίσει το τοπίο ή θα αρκεστεί, ξανά, στο να κάθεται και να κοιτά;\nΗ βραβευμένη ταινία του Βασίλη Μαζωμένου χρησιμοποιεί τον ρεαλισμό και την ποίηση. Ένα φιλμ για το ταξίδι ενός παράνομου μετανάστη από το Αφγανιστάν στην Ελλάδα. Ο Αλί αγαπά το kick boxing και για να επιβιώσει μαζεύει παλιοσίδερα σε ένα καρότσι σούπερ μάρκετ.\nΗ ταινία του Θανάση Καρανικόλα, που αφηγείται την ιστορία της Νάντιας, μιας Γεωργιανής, η οποία δουλεύει ως οικονόμος για μια οικογένεια εδώ και 12 χρόνια. Όλα θα ανατραπούν, όταν θα μάθει πως πάσχει από μια ανίατη ασθένεια.\nΟ Ηλίας Λογοθέτης και η Μυρτώ Αλικάκη πρωταγωνιστούν στην ταινία της Μαρίας Ντούζα, που θα προβληθεί στο εμπορικό τμήμα «Market» της Μπερλινάλε. Ένα οικογενειακό δράμα με φόντο τις πολιτικές αλλαγές στα Βαλκάνια από τον πόλεμο και μετά.\nΔείτε ακόμη: Οι διασημότερες κινηματογραφικές ατάκες


Τα χαλιά του Άι Δημήτρη »\nΤα χαλιά του Άι Δημήτρη\n24.10.2017 - Μαίρη Χαρίσκου\nΕσείς ξέρετε τι σχέση έχει ο Άι Δημήτρης με τα χειμωνιάτικα ζεστά χαλιά; Στα βόρεια της χώρας πάντως είναι κάτι σαν παράδοση!\nΞυπνάω που λέτε σήμερα το πρωί κι όπως ετοιμάζομαι για να φύγω στη δουλειά έρχεται η μαμά Ισμήνη. Ζακέτα να πάρεις μου λέει, έχει κρύο. Φυσικά, τι άλλο θα έλεγε σκέφτομαι, μανούλα είναι, δε βγήκε άδικα η ατάκα.\nΗ αλήθεια είναι ότι κρυολόγησα νωρίς φέτος, μόλις μου πέρασε. Τόσες μέρες κυκλοφορώ με μακρυμάνικα και φυσικά σκάω τα μεσημέρια που σχολάω από τη δουλειά και μπαίνω στα σαρδελοποιημένα λεωφορεία της δυτικής Θεσσαλονίκης. Δε δίνω λοιπόν ιδιαίτερη σημασία στη μαμά Ισμήνη, βάζω το μακρυμάνικο μου και βγαίνω έξω.\nΦυσικά οι μανούλες έχουν πάντα δίκιο. Ειδικά όταν σου λένε να πάρεις ζακέτα. Αντικειμενικά είχε ψοφόκρυο και φυσούσε κιόλας κι αυτό το έκανε χειρότερο. Το λεπτό μακρυμάνικο μου δεν έκανε δουλειά, ξεπάγιαζα και δε προλάβαινα και να γυρίσω πίσω για να πάρω ζακέτα. Καλά να πάθω αφού δεν άκουσα τη μανούλα.\nΤο μεσημέρι ανέβηκε λίγο η θερμοκρασία αλλά και πάλι έχει κρύο. Αυτή τη στιγμή που γράφω φοράω μακρυμάνικο και με ελαφρώς ανοιχτό το παράθυρο κρυώνω. Άρχισε να χειμωνιάζει σιγά σιγά, φτάσαμε στα τέλη του Οκτώβρη με καλό καιρό και ζέστη αλλά τώρα ξεκίνησε η πτώση.\nΓενικότερα, στη βόρεια Ελλάδα περιμένουμε τα πρώτα κρύα τέτοια εποχή. Και είναι κάτι σαν παράδοση το να στρώνουμε τα χειμωνιάτικα χαλιά στα σπίτια μας για τη γιορτή του Άι Δημήτρη. Μεγάλη γιορτή, πολύς κόσμος γιορτάζει οπότε πολλά σπίτια ανοίγουν για να υποδεχτούν φίλους και συγγενείς. Είναι και πολιούχος της Θεσσαλονίκης ο Αι Δημήτρης και στο καπάκι πέφτει και η αργία της 28ης Οκτωβρίου. Ας προσπεράσουμε το ότι φέτος πέφτει μέσα στο σουκού και είναι σα να μας κλέβουν μια μέρα καθησιού.\nΟπότε οι νοικοκυρές, στη βόρεια Ελλάδα τουλάχιστον, τέτοιες μέρες καθαρίζουν καλά τα σπίτια τους για να στρώσουν τα χαλιά για τη γιορτή του Αγίου Δημητρίου. Είτε έχουν εορτάζοντα στο σπίτι, είτε όχι. Το στρώσιμο των χαλιών για τη γιορτή του Αγίου Δημητρίου αποτελεί παράδοση που περνάει από γενιά σε γενιά, το κάνουμε αυτόματα χωρίς να το πολυσκεφτούμε. Και είναι όμορφες αυτές οι παραδόσεις που έχουν διάφοροι τόποι, με κάνουν να χαμογελάω.\nΚαλή η παγκοσμιοποίηση αλλά το Halloween δε μου λέει τίποτα ενώ το στρώσιμο των χαλιών του Άι Δημήτρη με κάνει να χαμογελάω γιατί είναι κάτι δικό μου. Ξέρω ότι παραδοσιακά χαλάει ο καιρός όταν πλησιάζει η γιορτή του Άι Δημήτρη και ετοιμάζομαι να υποδεχτώ το χειμώνα.\nΥπέροχο δημιουργικό φθινόπωρο


Τι είδε η Αλίκη μέσα από τον καθρέφτη: Happy New Fear\nΕίπε και ελάλησε ο βα.αλ. στις 22:31\nΚλεμμένος ο τίτλος από κάποια Βαβέλ, αλλά είναι ωραίος.\nΠεράσανε λοιπόν και αυτές οι καταπληκτικές γιορτές, των οποίων το μόνο ευχάριστο οφείλω να ομολογήσω ήταν το δώρο στο μισθό. Σαν ελεεινός και μουντρούχας που είμαι το μόνο που με χαροποίησε ήταν τα φράγκα. Τι να κάνουμε; Άλλοι είναι εργάτες και άλλοι είναι αφεντικά. Και για άλλη μια φορά τα αφεντικά αποδεικνύουν την ανωτερότητα τους τα αφεντικά. Μέρες που είναι αυτοί θα κάνουν την φιλανθρωπία τους και θα κάνουν τα δώρα τους στους αγαπημένους τους (σε ΟΛΟΥΣ έτσι;), χωρίς να νοιάζονται. Ενώ εγώ σαν ταπεινός εργάτης που είμαι δυστυχώς μόνο τα λεφτά θα σκεφτώ αυτές τις άγιες μέρες.\nΈλειψα γενικώς πολύ καιρό και απο εδώ αλλά και γενικώς από τον διαδικτυακό κόσμο. Είπα να κάνω ένα format. Μόνο που το παράκανα και έκανα μετά ένα και στο πισι. Ε, λοιπόν ακόμα δεν έχω καταφέρει να το στήσω. Επευκαιρία (και σαν πρωτάρης στο λίνουξ) θέλω να στείλω όλες μου τις κατάρες στις εταιρείες καρτών γραφικών οι οποίες πέραν του ότι είναι ανίκανες να φτιάξουν οδηγούς της προκοπής μας το παίζουν και δύσκολες.\nΑυτά τα ολίγα. Από την ερχόμενη εβδομάδα θα επανέλθω δριμύτερος με πολλά και σημαντικά πράγματα να πω.\nΣτο ενδιάμεσο όσοι δεν έχετε διαβάσει να πάτε να διαβάσετε αυτήν την καταπληκτική ιστορία του συντρόφου Αρσένιου.\n5 Ιανουαρίου 2008 - 12:03 π.μ.\nΒρε κακομοίρη που πας ξυπόλυτος...; Δεν το ξέρεις;;;\nDON'T BUY FROM ATI\nΕμ αυτά παθαίνει όποιος δεν ακούει τον Stallman... xa!\n5 Ιανουαρίου 2008 - 12:22 π.μ.\nI ve got a fucking AGP slot.\nΤι να αναλύσουμε τώρα. Αστο. Άλλωστε την αναβάθμιση την έκανα κατα βάσην για τις επεξεργασίες που κάνω στα windows. Αλλά ντάξει είναι το γαμώτο να το στήσω και στο linux. Πάντως για να μην παρεξηγούμαστε και ο open source driver μια χαρά δουλευει, απλά δεν έχω 3d accelaration στο μαξιμουμ...\nΗ ιστορία ξεκινά απο πολύ πίσω αγαπητέ. Σχεδόν από τον πρώτο φράχτη στην ανθρώπινη ιστορία.\nΣίγουρα Linux με Compiz δεν παίζονται, αλλα αν δεν εχεις καταφέρει να βρεις καμιά λύση γιατί δε δοκιμάζεις καμιά άλλη διανομή(εκτός kubuntu);\nBέβαια το ότι θα πάρει χρόνο μέχρι να βγάλεις άκρη θα πάρει...\n7 Ιανουαρίου 2008 - 7:53 μ.μ.\nΜα, είναι γνωστό: η συντριπτική πλειοψηφία (των εργαζομένων) χαίρεται για τον 13ο μισθό και τις ελάχιστες μέρες άδειας. Τι νόμιζες, τους πιάνει θρησκευτικός οίστρος; Να κάνουν λίγο shopping therapy να ξεχάσουν την μαυρίλα της καθημερινότητας θέλουν οι περισσότεροι.


Μπαρτζώκας: «Η Μακάμπι είναι μια πολύ ποιοτική ομάδα» – RedNews – Τα ερυθρόλευκα νέα\nΗ προετοιμασία του Ολυμπιακού ενόψει του αγώνα της Παρασκευής (16/10, 21:00) με την Μακάμπι συνεχίζεται, με τον Γιώργο Μπαρτζώκα να μιλά στην media day της ομάδας, για το επερχόμενο παιχνίδι, τους Ισραηλινούς, τους Γουιλμπέκιν και Ντόρσεϊ, αλλά και τον Κώστα Σλούκα, την εξαιρετική εικόνα της ομάδας του στο β’ μέρος με την Αρμάνι και τον Λιβιό Ζαν Σαρλ.\nΓια το πρόσωπο του Ολυμπιακού στο β’ μέρος του αγώνα με την Αρμάνι:\nΔεν υπάρχει κάποιο τσιπάκι. Υπάρχουν σχήματα με πεντάδες, υπάρχει ο αντίπαλος που παίζει, υπάρχει η αυτοπεποίθηση που κάποιοι παίκτες παίρνουν μέσα από φάσεις στο παιχνίδι και υπάρχει και το ομαδικό παιχνίδι και στην άμυνα και στην επίθεση. Στο β’ μέρος παίξαμε όλοι μαζί, είχαμε πολύ καλή κυκλοφορία της μπάλας, είχαμε πολύ καλή αμυντική συμπεριφορά, ήταν μία πεντάδα που αμύνθηκε και επιτέθηκε καλά στο β’ μέρος, γι αυτό και ήρθε το αποτέλεσμα αυτό.\nΕίχαμε πει και πριν το παιχνίδι ότι πρέπει να μετρήσουμε τις δυνάμεις μας, απέναντι σε μία πολύ ποιοτική ομάδα, με ταλέντο και μεγάλη εμπειρία, έχει πολλούς καλούς γκαρντ να ελέγχουν τον ρυθμό του παιχνιδιού. Το γεγονός πως εμείς στο β’ μέρος τους εμποδίσαμε να ελέγξουν τον ρυθμό, ήταν μια απόδειξη πως εμείς είμαστε καλή ομάδα, τουλάχιστον.\nΓια την ήττα της Μακάμπι από την Μπάγερν Μονάχου:\nΟι προπονητές, συνήθως πάντα δεν θέλουν τον εφησυχασμό και την επανάπαυση. Θέλουμε οι παίκτες να είναι σε καθεστώς πίεσης και έντασης. Ο Σφαιρόπουλος θα χρησιμοποιήσει την ήττα από την Μπάγερν για να παίξουν καλύτερα. Προέρχονται από δύο συνεχόμενες ήττες και σίγουρα είναι μια πολύ ποιοτική ομάδα, είναι δεδομένο αυτό. Περιμένουμε ένα δύσκολο ματς, χωρίς αμφιβολία.\nΓια τους Γουιλμπέκιν και Ντόρσεϊ:\nΟ Γουιλμπέκιν και ο Ντόρσεϊ συμμετέχουν στο 75% των πόντων της Μακάμπι. Σκοράρουν περίπου 40 πόντους μ.ο. Αυτό σημαίνει πως σε μια καλή τους μέρα μπορεί να σκοράρουν και 50 πόντους. Σαφώς και είναι και οι δύο ταλαντούχοι. Ο Γουιλμπέκιν έχει την ικανότητα να σκοράρει δύσκολα σουτ, πολλές φορές χωρίς ισορροπία. Να τονίσω πως δεν είναι μόνο ο παίκτης που θα τον μαρκάρει, είναι μια ομαδική δουλειά και πρέπει να είμαστε πολύ συγκεντρωμένοι στο πώς να τον αντιμετωπίσουμε. Από εκεί και πέρα έχει μια διαφορά σε σχέση με τις άλλες ομάδες. Συνήθως έχει δύο σέντερ στην πεντάδα της και αυτό δημιουργεί κάποιες ιδιαίτερες συνθήκες. Είναι πολύ καλή στα ριμπάουντ, στο να προστατέψει το καλάθι, αλλά είναι λιγότερο δυνατή στο να αμυνθεί περιφερειακά. Και αυτό εμείς πρέπει να το αναλύσουμε, να κρύψουμε τις όποιες αδυναμίες και να βγάλουμε στην επιφάνεια αν έχουμε δυνατότητα.\nΓια τον Κώστα Σλούκα και το μόλις ένα λάθος στο παιχνίδι:\nΕίναι σημαντικό. Είναι ένας αριθμός που πάντα μετράει. Αν δίνεις κατοχές στον αντίπαλο και δεν έχεις ασίστ, μοιραία δεν βγαίνουν οι αριθμοί και χάνεις το παιχνίδι. Είμαστε μία ομάδα που κάνει αρκετά λάθη, επειδή προσπαθεί να πασάρει πολύ. Αυτός ο τρόπος παιχνιδιού που προσπαθώ να επιβάλλω στην ομάδα δεν είναι εύκολος. Αν παίζαμε περισσότερο με επιθέσεις χωρίς πάσες θα είχαμε λιγότερα λάθη, όμως θα είχαμε χειρότερο ομαδικό παιχνίδι. Αν κάνουμε λίγα λάθη θα έχουμε σοβαρή τύχη να κερδίσουμε τα παιχνίδια.\nΓια τον Ζαν Σαρλ:\nΟι πιθανότητες του Ζαν Σαρλ είναι πολύ περισσότερες. Με την Αρμάνι ήταν ανέτοιμος. Μπήκε στην 12αδα για την έσχατη περίπτωση. Είναι καλύτερα, έκανε προπόνηση και ελπίζω να μπορέσει να μας βοηθήσει.\nΟ προπονητής του Ολυμπιακού μίλησε και στους υπόλοιπους εκπρόσωπους του Τύπου, κάνοντας αναφορά στον τρόπο προετοιμασίας της ομάδας του ενόψει του αγώνα με την Μακάμπι, αλλά και την απόφαση της Euroleague να προτείνει την κατάργηση του άρθρου στο καταστατικό για την ήττα στα χαρτιά των ομάδων που κατεβαίνουν με λιγότερους από οκτώ παίκτες.\nΈχουμε back to back παιχνίδια, με αποτέλεσμα να μεσολαβεί μόνο μια μέρα, αν δώσεις πολλές πληροφορίες για τον αντίπαλο, περισσότερο μπερδεύεις την ομάδα παρά την βοηθάς. Δεν είναι το ίδιο scouting σε μονή εβδομάδα, γιατί εκεί έχεις 5-6 meetings για τον αντίπαλο, ενώ τώρα έχει 1 ½ meeting.\nΚοιτάγαμε τα αποτελέσματα στην euroleague και έχουμε περισσότερα διπλά από άσους. Αυτό δείχνει πως, λόγω απουσίας κόσμου αλλά και ειδικών συνθηκών, παύει να υπάρχει μεγάλη επίδραση της έδρας. Δεν μετράει τόσο ο έκτος παίκτης, ο κόσμος, που μπορεί να επηρεάσει. Αυτή τη στιγμή μετράει η ετοιμότητα στα παιχνίδια. Ο Ολυμπιακός παίζει περισσότερο διάστημα καλά από αυτό που έπαιζε στην αρχή, κάτι φυσιολογικό. Προφανώς δεν είμαστε ακόμα μια ομάδα με μεγάλη διάρκεια στην απόδοση της, αλλά κάθε μέρα που περνάει και γινόμαστε καλύτεροι αλλά και αρχίζει ο ένας παίκτης στον άλλον. Είναι σημαντικό να ξέρει πως ο ένας παίκτης μπορεί να βασίζετε στον συμπαίκτη του και όλοι μαζί στον τρόπο παιχνιδιού μας.\nΑυτό που όλοι πρέπει να ενδιαφερόμαστε είναι το προϊόν που παράγουμε. Το μπάσκετ και συγκεκριμένα το μπάσκετ στην Euroleague πρέπει να είναι ελκυστικό και δίκαιο, για να αρέσει στον κόσμο. Αυτό που παρουσιάζουμε ούτως η άλλως αρέσει, γιατί είναι υψηλού επιπέδου, αλλά πρέπει να πείσει τον κόσμο πως είναι και δίκαιο.\nΟ Μάρτιν… παρέσυρε τον ΛεΝτέι (vid)


Ένα λιβάδι μέσα στην ομίχλη που ονειρεύεται: Ένα κάποιο στείλε μου σήμα\nΣτο πλαίσιο του μικρού αφιερώματος στην τελευταία ποιητική συλλογή του Γιώργου Μαρκόπουλου, η Λίνα είχε την καλοσύνη να περάσει στα «διανυκτερεύοντα» το συγκλονιστικό αυτό ερωτικό ποίημα. Το είχα αναρτήσει και παλιά από δημοσίευση σε λογοτεχνικό περιοδικό.\nΠιστεύω ότι θα το αγαπήσετε. Και πως δεν θα ξεχάσετε ποτέ ότι κάπου κάποιος «είναι μόνος και σας περιμένει».\nΕτικέτες Ερωτας και αγάπη, Μαρκόπουλος Γιώργος\n...με μια ψυχή σκοτεινή που όμως βλέπει πολλά...\nΠολύ ταιριαστό ποίημα για διανυκτέρευση, Τόλη. Παρηγορητική η αίσθηση του να σε περιμένει κάποιος.\nΈχω ψιλοχαθεί, γιατί λόγω διακοπών έχω internet μόνο περιστασιακά. Σε κάθε ευκαιρία όμως κάνω τη βόλτα μου εδώ, συνήθως χωρίς ίχνη.\nΈτσι νομίζω κι εγώ. Σκέφτομαι κι εκείνους που δεν τους περιμένει κανείς και κανένα δεν περιμένουν. Μοναχική διανυκτέρευση της ζωής.\nΚαλές διακοπές λοιπόν. Χαίρομαι που περνάς, έστω και χωρίς ίχνη.\nKάποιοι θα το μάθουν αν κάποιος τους περιμένει και κάποιοι ποτέ..\nεγώ θα έλεγα ότι είναι ωραίο να ζεις με αυτή τη σκέψη.. ανεξαρτήτου αποτελέσματος..\n18 Ιουλίου 2010 - 12:25 π.μ.\nΑυτός ο κάποιος σίγουρα υπάρχει, Έλενα. Και όχι ένας αλλά πολλοί, θα έλεγα. Το θέμα είναι να τον συναντήσεις. Μια καλή ζαριά είναι στο χάος της ζωής.\n18 Ιουλίου 2010 - 11:43 π.μ.


+idea Επαγγελματική κάρτα\nΟι Επαγγελματικές Κάρτες είναι ένα πολύ σημαντικό εργαλείο της δουλειάς σας.\nΚαλώς ή κακώς, μπορούν να σας "φέρουν" πελάτες αλλά και να προκαλέσουν ακριβώς το αντίθετο.\nΜία ευανάγνωστη και γραφιστικά πλήρης κάρτα, που θα περιέχει όλα εκείνα τα στοιχεία επικοινωνίας που πρέπει, θα κάνει εντύπωση και να είστε σίγουροι πως θα κρατηθεί από τους (μέλλοντες) πελάτες σας. Και είναι σίγουρο πως ο σωστός σχεδιασμός μιας επαγγελματικής κάρτας θα ανταποδώσει το κόστος της παραγωγής τους.\nΑντίθετα, μία δυσανάγνωστη και "πρόχειρη" κάρτα θα δημιουργήσει κακές και, ενδεχομένως, άδικες εντυπώσεις για την επιχείρησή σας.\nΑφήστε μας να σχεδιάσουμε την Επαγγελματική σας Κάρτα, δημιουργώντας δωρεάν τρία προσχέδια για εσάς. Βρείτε αυτό που ταιριάζει περισσότερο στο ύφος που εσείς θέλετε να έχει η επιχείρησή σας και προχωράμε στην τελική σχεδίαση.\nΕπιλέξτε το βάρος και το είδος του χαρτιού που θα χρησιμοποιηθεί, αλλά και στοιχεία που θα δώσουν διαφορετική ποιότητα στην κάρτα σας (πλαστικοποίηση, στρογγυλεμένες γωνίες κλπ.) και η κάρτα σας είναι μπορεί να εκτυπωθεί.\nΠαραλάβετε από εμάς την ποσότητα καρτών που επιθυμείτε σε προσιτή τιμή και είστε έτοιμοι να επικοινωνήσετε την επιχείρησή σας!\nΠάντα στη διάθεσή σας!Επισκεφτείτε μας και λύστε όλες σας τις απορίες...


Γραβιέρα - Κοπιάστε .. στην Κουζίνα μου\nΗ γραβιέρα είναι ένα από τα πιο δημοφιλή Ελληνικά τυριά μετά τη φέρα. Είναι ένα σκληρό τυρί, με κιτρινωπό χρώμα και μια ελαφρώς υπόγλυκια γεύση. Η Γραβιέρα Κρήτης γίνεται από πρόβειο γάλα, ή πρόβειο με λίγο κατσικίσιο.\nΥπάρχεια και άλλος τύπος γραβιέρας που φτιάχνεται από αγελαδινό γάλα. Αυτή η γραβιέρα έχει μια υπόγλυκια γεύση βουτύρου.\nΗ γραβιέρα χρησιμοποιείται σε πολλά πιάτα, σε πίτες, τριμμένη σε μακαρόνια, σαν επιτραπέζιο τυρί αλλά με ψωμάκι και φρούτα είναι ένα τέλειο σνακ.\nΤη γραβιέρα τη συγκρίνουν με το Ελβετικό τυρί Gruyere αλλά δεν μπορώ να εκφέρω γνώμη γιατί δεν έχω δοκιμάσει αυτό το τυρί. Έχω τις αμφιβολίες μου όμως γιατί το Ελβετικό αυτό τυρί το έχω δει σε συνταγές σαν ένα τυρί που λιώνει πολύ εύκολα.\nΚοτόπουλο Ψητό στο φούρνο, αλά Κυπριακά


Η Xiaomi κερδίζει την πρώτη θέση στο βραβείο Best Brands στη Ρωσία.\nαπό Mi Team 12 April 2019 12 April 2019 0\nΗ Xiaomi έλαβε το βραβείο Best Brands Russia στην κατηγορία “Best Growth Brand” στις 9 Απριλίου στη Μόσχα.\nΗ Xiaomi εμφανίστηκε πρώτη στην κατηγορία μεταξύ άλλων μεγάλων ονομάτων όπως η Panasonic, η Huawei και η Sony. Η μόνη άλλη κινεζική εταιρεία που εμφανίστηκε στην ίδια κατηγορία ήταν και η Huawei, η οποία ήρθε στην έκτη θέση στην κατάταξη.\nΗ Xiaomi κατέλαβε την πρώτη θέση στο βραβείο Best Brands Russia (πηγή φωτογραφίας: Xiaomi)\nΗ Xiaomi αναγνωρίστηκε για την ισχυρή της ανάπτυξη το 2018. Η εταιρεία σημείωσε ισχυρά έσοδα ύψους περίπου 174,9 δισεκατομμυρίων γιουάν (26 δισεκατομμύρια δολάρια), αντιπροσωπεύοντας ετήσια αύξηση 52,6%. Τα καθαρά κέρδη της για το 2018 ήταν περίπου 2 δισεκατομμύρια δολάρια.\nΑυτή είναι η πρώτη εκδήλωση Best Brand που πραγματοποιήθηκε στη Ρωσία. Το βραβείο απονέμεται επίσης ετησίως στην Κίνα , την Ιταλία, το Βέλγιο και τη Γαλλία.\n(πηγή φωτογραφίας: Best Brands)\nΣύμφωνα με την ιστοσελίδα του Best Brands , οι νικητές επιλέγονται αποκλειστικά από τους καταναλωτές και όχι από μια ομάδα κριτών. Οι βραβευμένοι υποψήφιοι καθορίζονται βάσει μελετών που διεξάγονται από το ινστιτούτο έρευνας της GfK για τους καταναλωτές με βάση την πραγματική οικονομική επιτυχία στην αγορά και την δημοτικότητα του εμπορικού σήματος μεταξύ των καταναλωτών.\nΤο Βραβείο Best Brands ιδρύθηκε στη Γερμανία το 2004 από την ομάδα επικοινωνίας Serviceplan και την ερευνητική εταιρεία GfK. Το 2019 έκανε το ντεμπούτο του στη Ρωσία. Το Best Brands gala στη Γερμανία διοργανώνεται κάθε χρόνο τον Φεβρουάριο με περισσότερους από 600 προσκεκλημένους επισκέπτες από τον κόσμο των επιχειρήσεων, του λιανικού εμπορίου και των μέσων ενημέρωσης που παρευρίσκονται στην εκδήλωση.


Μαστροκώστα-Δέλλας: Πώς έχασαν τους κόπους μιας ζωής μετά τις εξελίξεις στην Κύπρο! - Γρεβενά – ΝΕΑ- ΕΙΔΗΣΕΙΣ – news- GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Εμπορικός Σύλλογος Γρεβενών: Μεταφέρεται η πρωτομαγιά…\nΕλληνικό facebook από φοιτητές του ΕΜΠ … Moodeet »\n«Μας έκλεψαν!» δηλώνει ανήσυχος ο Τραϊανός Δέλλας μετά τις πρόσφατες εξελίξεις στη Κύπρο\nΟ ίδιος μαζί με την όμορφη σύζυγό του Γωγώ Μαστροκώστα βλέπουν να έρχονται τα πάνω κάτω στη ζωή τους αφού προσπαθούν να διασώσουν ό,τι απέμεινε από την περιουσία τους στο νησί της Αφροδίτης. Χάθηκαν οι κόποι μιας ζωής μετά το “κούρεμα” των καταθέσεών τους στην Κύπρο όπως παραδέχεται ο πρώην ποδοσφαιριστής στη real.\nΗ κατάρρευση του τραπεζικού συστήματος στη Μεγαλόνησο οδήγησε σε απόγνωση τη Γωγώ Μαστροκώστα και τον Τραϊανό Δέλλα, που από τη μια στιγμή στην άλλη είδαν τους κόπους μιας ζωής να εξανεμίζονται. Σχεδόν το σύνολο των χρημάτων τους βρισκόταν στις δύο μεγάλες τράπεζες -Λαϊκή και Κύπρου- ενώ παράλληλα είχαν επενδύσει και σε ακίνητα. Σήμερα προσπαθούν να διασώσουν ό,τι μπορούν, χωρίς, όμως, να τρέφουν αυταπάτες.\nΟ Δέλλας αγωνίστηκε στην Ανόρθωση από το 2008 έως το 2010, μια περίοδο που από οικονομικής άποψης ήταν εξαιρετική για τον ίδιο.\nΠροερχόταν από το πέρασμά του από τις ιταλικές Περούτζια και Ρόμα και εν συνεχεία -για δεύτερη φορά- από την ΑΕΚ. Σε μια εποχή που η Κύπρος φάνταζε ως επενδυτικός παράδεισος, ο Τραϊανός απέκτησε πολλούς φίλους στο νησί, οι οποίοι τον προέτρεψαν να προχωρήσει σε αυτό που τότε φάνταζε ως το πιο λογικό: στο να επενδύσει εκεί το μεγαλύτερο μέρος των χρημάτων που είχε. Αγόρασε ακίνητα, έβαλε χρήματα σε εταιρείες, ενώ αρκετά μεγάλο ήταν και το ποσό που είχε σε καταθέσεις.\nΤο πρόσφατο «κούρεμα» στην Κύπρο σήμανε αυτόματα και τη μείωση της περιουσίας του Τραϊανού. Τις τελευταίες ημέρες, μάλιστα, αναγκάστηκε να μεταβεί στην Κύπρο για να προλάβει να σώσει ό,τι μπορεί. Το κακό είναι ότι ούτε ο ίδιος μπορεί ακόμα να υπολογίσει τη ζημιά που έχει υποστεί. Κι αυτό γιατί κανείς δεν μπορεί να πει με σιγουριά ότι η κρίση στην κυπριακή οικονομία δεν θα έχει και άλλες οικονομικές επιπτώσεις. Άλλωστε, όσοι έχουν αποκτήσει ακίνητα μοιάζουν εγκλωβισμένοι, βλέποντας την αξία τους να μειώνεται αισθητά.\nThis entry was posted on Δευτέρα, 8 Απριλίου, 2013 at 23:04 and is filed under HOT-LIFESTYLE, ΟΙΚΟΝΟΜΙΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Συντήρηση συστημάτων υγραεριοκίνησης - Adc Service - Ηλεκτρονική Διάγνωση βλαβών αυτοκινήτου\nΤοποθέτηση συστημάτων υγραεριοκίνησης\nΗ έξυπνη κίνηση για το όχημά σας\nΣτην AUTOMOTIVE DIAGNOSIS CENTER αναλαμβάνουμε την μετατροπή του αυτοκινήτου σας σε υγραέριο έχοντας μελετήσει το κάθε αυτοκίνητο ξεχωριστά, εγκαθιστώντας τα καλύτερα συστήματα υγραεριοκίνησης της αγοράς. Η τοποθέτηση γίνεται με γνώμονα την άριστη λειτουργία του οχήματός σας και την μέγιστη ασφάλεια για τον κινητήρα και εσάς.\nΕπίλυση προβλημάτων συστημάτων υγραεριοκίνησης\nH ADC είναι ένα εξειδικευμένο κέντρο στην επίλυση κάθε τύπου βλάβης, σε όλα τα συστήματα υγραεριοκίνησης.\nΔιαγνώσκουμε και επιλύουμε όλες τις βλάβες σε όλα τα συστήματα υγραεριοκίνησης και καθώς και την ορθή τοποθέτηση όλων των εξαρτημάτων. Για πραγματική οικονομία στα καύσιμα και απόλυτη ασφάλεια για τον κινητήρα σας.\nService συστημάτων υγραεριοκίνησης\nΗ σωστή συντήρηση του συστήματος υγραερίου του αυτοκινήτου μειώνει την κατανάλωση , τις φθορές και αυξάνει τη ζωή του κινητήρα σας.\nΤο πότε ακριβώς θα πάτε το αυτοκίνητό σας για service θα σας το πει ο εγκαταστάτης σας αναλόγως του kit που έχετε επιλέξει, ενώ αναγράφεται και στο book service το οποίο παραδίδεται στον ιδιοκτήτη του αυτοκινήτου έπειτα από την εγκατάσταση.\nΕίναι απαραίτητο :\nΗ αντικατάσταση των Φίλτρων Υγραερίου ( Παροχής και Μειωτήρα Πίεσης )\nΗλεκτρονικός έλεγχος ψεκασμού\nΈλεγχος διάκενων Μπέκ Ψεκασμού Υγραερίου\nΛίπανση Δεξαμενής και κυκλώματος\nΣυσφίξεις σταθερών τμημάτων.\nΕΝΔΙΑΦΕΡΟΜΑΙ ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ\nΣυμπληρώστε πιο κάτω τα στοιχεία και θα επικοινωνήσουμε μαζί σας


Ziaja Αντιρυτιδική Κρέμα Προσώπου & Μικυλλιακό Νερό με Γιασεμί |Femme- Fatale\nZiaja 1+1 Anti-Wrinkle Day Cream Age 50+ 50ml – Micellar Water 50+ 200ml\nZIAJA πλούσια κρέμα ημέρας με γιασεμί για την καθημερινή περιποίηση του προσώπου. Συνιστάται για κάθε τύπο ώριμης επιδερμίδας 50+. Περιέχει φωτοσταθερά φίλτρα UVA / UVB προστατεύει την επιδερμίδα από τη φωτογήρανση.\n• Βελτιώνει την πυκνότητα του δέρματος\n• Αποτελεσματική ενισχύει τις ίνες κολλαγόνου και ελαστίνης.\n• Αναδομεί την εσωτερική δομή του δέρματος.\n• Αποτρέπει χαλάρωμα του δέρματος, λειαίνει τις ρυτίδες\n• Μειώνει τις ρυτίδες και βελτιώνει την ελαστικότητα του δέρματος\n• Χαρίζει ενυδάτωση που διαρκεί και μειώνει την τραχύτητα .\n• Αναπληρώνει την ανεπάρκεια των λιπιδίων.\n• Τρέφει και μαλακώνει την επιδερμίδα.\nΜικυλλιακό Νερό 200ml με Γιασεμί\nΚαθαριστικό νερό με γιασεμί για την καθημερινή φροντίδα του ώριμου δέρματος 50+. Αφαιρεί απαλά το μακιγιάζ. Απαλύνει την επιδερμίδα και καταπραΰνει ερεθισμούς. Εφαρμόστε πρωί και βράδυ. Δεν χρειάζεται ξέβγαλμα.\nΑξιολόγηση στο : Ziaja Αντιρυτιδική Κρέμα Προσώπου 50ml & Μικυλλιακό Νερό 200ml με Γιασεμί


Επίσκεψη στην 347Μ – Πανελλήνιος Σύλλογος Φίλων Πολεμικής Αεροπορίας «ΑΝΑΧΑΙΤΙΣΗ»\nΗ εγγύτητα της αυτή με το Αιγαίο Πέλαγος δίνει το πλεονέκτημα της άμεσης μετάβαση στη ανατολικά σύνορα της ελληνικής επικράτειας σκεπάζοντας με τα φτερά της τα νησιά του πελάγους.\nΚατά την άφιξη μας, δεχθήκαμε ένα «επιθετικό» κύμα πληροφοριών, όπως ακριβώς και το πνεύμα που επικρατεί στην Μοίρα. Κατά την ενημέρωση που πραγματοποιήθηκε για τον ρόλο και τις δυνατότητές της, τις προκλήσεις εκπαίδευσης και χρήσης των συστημάτων που διαθέτει, υπό το πρίσμα των απειλών, νέων και παλιών, μπορέσαμε να προσθέσουμε ακόμα ένα λιθαράκι στις γνώσεις μας για τις αεροπορικές επιχειρήσεις και τις δυνατότητες της 347Μ και της ΠΑ γενικότερα.\nΙστορικά η αποστολή της 347Μ από την πρώτη στιγμή της ίδρυσή της αφορούσε στην διεξαγωγή επιθετικών αποστολών για την καταστροφή στόχων εδάφους. Είτε με το Α-7Η Corsair που δεν το διέθεταν οι αντίπαλοι είτε με το F-16C/D block-50 που διαθέτουν στις τάξεις τους, το αποτέλεσμα το ήξεραν και το ξέρουν. Ξέρουν ότι με την Σπάθη του Περσέα θα αεροπλάνα της 347Μ θα φέρουν εις πέρας την αποστολή που τους έχει ανατεθεί, ημέρα και νύχτα. Το F-16 στην έκδοση του block50, αποτελούσε την επιθετική αιχμή της ΠΑ, μέχρι την έλευση των νεώτερων block. Εξ ου και ο εξοπλισμός τους με τα δύο ατρακτίδια στόχευσης και πλοήγησης (AN/AAQ-14 targeting pod και AN/AAQ-13 navigation pod αντίστοιχα) του Low Altitude Navigation and Targeting Infrared for Night (LANTIRN).\nΕπισκεπτόμενοι το υπόστεγο συντήρησης της Μοίρας, στο οποίο λάμβαναν χώρα εργασίες συντήρησης των Fighting Falcon από εξειδικευμένους τεχνικούς, γίναμε δέκτες, από τους προϊσταμένους των συνεργείων, πληροφοριών σχετικές με την υποστήριξη ενός σύγχρονου αεροπλάνου, σχεδόν όμως 20 ετών.\nΣτην πίστα της 347Μ αλλά και από διάφορα σημεία της 111ΠΜ μπορέσαμε να παρακολουθήσουμε την προετοιμασία πριν και μετά την εκτέλεση του εκπαιδευτικού πτητικού προγράμματος, το οποίο μας εντυπωσίασε με τον ρυθμό των εξόδων.\nΘα θέλαμε να ευχαριστήσουμε θερμά τον Αρχηγό ΓΕΑ Αντιπτέραρχο (Ι) Χρήστο Βαΐτση για την έγκριση της επίσκεψης και το Γραφείο Δημοσίων Σχέσεων ΓΕΑ για την προώθηση και διεκπεραίωση του αιτήματός μας. Επίσης, τον Διοικητή της 111ΠΜ καθώς και τον Διοικητή και όλο το Ιπτάμενο και Τεχνικό προσωπικό της 347 Μοίρας, για την θερμή υποδοχή που μας επεφύλαξαν και για τις διευκολύνσεις που μας παρείχαν ώστε η παραμονή μας στην 111ΠΜ να είναι παραπάνω από ευχάριστη.\nΦωτογραφίες απο την επίσκεψη μπορείτε δείτε ακολουθώντας τους συνδέσμους:\npreviousΕπίσκεψη στο 2ο ΤΕΕΠ\nnextΕκδηλώσεις Μνήμης «Σμηναγού (Ι) Κωνσταντίνου Ηλιάκη»


12ο | AttikaWest.gr\nΝα σβήσει κάθε σενάριο εκλογολογίας θέλησε ο πρωθυπουργός από το βήμα του 12ου περιφερειακού αναπτυξιακού συνεδρίου Ανατολικής Αττικής. Από το Λαύριο, ο Αλέξης Τσίπρας, επανάλαβε ότι «οι εθνικές εκλογές θα γίνουν τον Σεπτέμβριο του 2019» στρέφοντας την προσοχή του στο καλοκαίρι του 2018 όπου «βγαίνουμε και τυπικά καθαρά και οριστικά από τα μνημόνια που μας ταλαιπώρησαν οκτώ χρόνια».\nΣτην εισαγωγή της ομιλίας του, ο πρωθυπουργός τόνισε πως «τώρα πρέπει να σχεδιάσουμε σε στέρεες βάσεις την επόμενη μέρα για τη χώρα», που «θα πατά ξανά με σιγουριά στα πόδια της, στηριζόμενη στις δικές της δυνάμεις».\nΚάνοντας μια μικρή αναδρομή στο πρόσφατο παρελθόν εξήγησε ότι, αυτός και η κυβέρνησή του ήλθαν αντιμέτωποι με ζητήματα, όπως η χρεοκοπία, η απώλεια εθνικής κυριαρχίας, η ανάκτηση της χαμένης κυριαρχίας.\nΛίγο αργότερα, αποκάλυψε τη συζήτηση που είχε με τον Παναγιώτη Κουρουμπλή, κατά τη διάρκεια της σύσκεψης που προηγήθηκε, με τον υπουργό να του προτείνει να συνδέσει το όνομά του -όπως και ο Ανδρ. Παπανδρέου- με ένα μεγάλο έργο, εν προκειμένω ένα μεγάλο δημόσιο νοσοκομείο στην Ανατολική Αττική.\n«Του απάντησα ότι έχουμε και δεύτερη τετραετία, μην τα περιμένεις όλα από την πρώτη τετραετία», είπε χαμογελώντας ο πρωθυπουργός.\nΈνα από τα βασικά θέματα που έθιξε στην ομιλία του στο Λαύριο, ήταν αυτό της Συνταγματικής Αναθεώρησης.\nΚατηγόρησε -χωρίς να τον κατονομάσει- τον πρόεδρο της Νέας Δημοκρατίας Κυριάκο Μητσοτάκη, συμπεριλαμβάνοντάς τον σε εκείνους που φοβούνται τις θεσμικές τομές, εξαιτίας της μη βούλησής τους να δείξουν τη στοιχειώδη υπευθυνότητα στα κρίσιμα και μεγάλα θέματα για το τόπο.\nΌμως, όπως υποστήριξε στη συνέχεια ο Αλέξης Τσίπρας, οι πολιτικοί αυτοί φοβούνται ότι «η αναθεώρηση του Συντάγματος θα άρει το καθεστώς προστασίας που προσφέρει ο άθλιος νόμος περί ευθύνης υπουργών, που είχε ως εμπνευστή τον κ. Βενιζέλο».\nΟ πρωθυπουργός, εξέφρασε τη χαρά του γιατί «η κ. Γεννηματά τουλάχιστον ως προς το θέμα της αναθεώρησης συμφωνεί ότι η διαδικασία πρέπει να ξεκινήσει από αυτή τη Βουλή. Είναι θετικό και το χαιρετίζουμε».\nΣτη συνέχεια σημείωσε εμφατικά πως οι κοινοβουλευτικοί συσχετισμοί επιτρέπουν, όχι απλά να ανοίξει η Αναθεώρηση αλλά για να διαμορφωθεί η πλειοψηφία των 180 βουλευτών σε ένα πλαίσιο προοδευτικών τομών.\nΙδιαίτερη αναφορά έκανε στα θέματα που αφορούν την οικονομία. «Η διεθνής αξιοπιστία της χώρας βελτιώνεται συνεχώς», υπογράμμισε ο Αλ. Τσίπρας και έφερε ως επιχείρημα ότι μόνο μέσα στην βδομάδα που μας πέρασε, ανακοινώθηκαν τρία μεγάλα επενδυτικά σχέδια που αφορούν την χώρα μας:\nΤην επένδυση της Deutsche Telekom για την ανάπτυξη τεχνολογικών δικτύων οπτικών ινών.\nΤην δημιουργία ενός fund συνολικού ύψους 400 εκατομμυρίων ευρώ, σε συνεργασία με τα Ηνωμένα Αραβικά Εμιράτα, που θα δώσει πρόσβαση σε ξένα κεφάλαια, στις μικρομεσαίες ελληνικές επιχειρήσεις που αποτελούν τη βάση της πραγματικής οικονομίας.\nΚαι την ανακοίνωση της απόφασης της Ευρωπαϊκής Τράπεζας Ανασυγκρότησης και Ανάπτυξης να επενδύσουν 600 εκατομμυρίων ευρώ για το 2018 και άλλα τόσα το 2019, και να παρατείνουν τη συνεργασία τους με τη χώρα μας, επενδύοντας ακόμη περισσότερα έως το 2025.\nΜνημείο Παγκόσμιου Πολιτισμού η Μακρόνησος\nΙδιαίτερη ικανοποίηση προκάλεσε κατά τη διάρκεια της πρωθυπουργικής ομιλίας, η αναφορά στη Μακρόνησο. Ο πρωθυπουργός χαιρέτισε την «εξαιρετική» πρωτοβουλία, προκειμένου να ανακηρυχθεί από την Unesco σε Μνημείο Παγκόσμιου Πολιτισμού.\nΚαι ανακοίνωσε πως: «Από τις αρμόδιες υπηρεσίες του υπουργείου Υποδομών και Μεταφορών έχουν ανατεθεί οι απαραίτητες μελέτες, ώστε να αποκατασταθεί ο προβλήτας της Μακρονήσου και να μπορεί να γίνει το νησί προσπελάσιμο από μεγαλύτερα πλοία». Παράλληλα είπε πως υπάρχει η μέριμνα και για την οδική πρόσβαση από τον προβλήτα μέχρι τα πρώτα κτίρια του συγκροτήματος των κτιρίων της Μακρονήσου.\n«Είναι η ώρα μετά από τόσα χρόνια αυτό το ζωντανό φυσικό μνημείο και σύμβολο της σύγχρονης ιστορίας των αγώνων του λαού μας, να σταματήσει να βανδαλίζεται -όχι μόνο να μην υπάρχει πρόσβαση- και να μη μένει εγκαταλειμμένο», ανέφερε.\nΟ Αλέξης Τσίπρας σχολίασε και την πρόσφατη απόφαση του Κεντρικού Αρχαιολογικού Συμβουλίου όσον αφορά το αίτημα του BBC για γυρίσματα στον αρχαιολογικό χώρο του Σουνίου.\nΜιλώντας για το πλούσιο πολιτισμικό και φυσικό περιβάλλον της Ανατολικής Αττικής, έκανε ειδική μνεία στο Σούνιο, ενώ σημείωσε: «Καμιά φορά βεβαίως το ΚΑΣ θα πρέπει να επιτρέπει να γίνονται και γυρίσματα. Μπορεί να ενοχλούν κάποιες δεκάδες τουρίστες την ώρα των γυρισμάτων, αλλά προβάλλουν την πολιτισμική μας κληρονομιά σε εκατομμύρια τηλεθεατές».\n(ΠΗΓΗ : http://www.efsyn.gr/arthro/ekloges-ton-septemvrio-toy-2019-0)\nPosted on 01/04/2018 by Posted in ΑΡΧΙΚΗ, ΔΥΤΙΚΑ, ΕΛΛΑΔΑTagged 12ο, 2019, ΑΝΑΠΤΥΞΙΑΚΟ, ΑΝΑΤΟΛΙΚΗΣ, αττικής, ΕΚΛΟΓΕΣ, συνέδριο, ΤΣΙΠΡΑΣLeave a comment


ΗΟΜΕ Family Γονεις 10 φρασεις που δεν περιμενες να πεις μεχρι που εγινες μαμα\n“Ζακέτα να πάρεις”, “Θα έρθεις επιτέλους να φάμε;” και όλα τα σχετικά. Φράσεις που σίγουρα άκουγες από τη μαμά σου, και ακόμα πιο σίγουρα ορκίστηκες πως όταν γίνεις μανούλα δεν θα λες και εσύ. Έλα, όμως, που τελικά η πραγματικότητα αποδεικνύεται λίγο διαφορετική. Εσύ παίρνεις το ρόλο της μαμάς σου και μαζί και τις φράσεις της, τις οποίες εμπλουτίζεις με νέες λέξεις, για να φανερώσεις και λίγο τον χαρακτήρα σου. Το σημερινό θέμα, λοιπόν, είναι αφιερωμένο σε αυτό που κατάλαβες. Έτσι, για να μας φτιάξει η διάθεση και να κάνουμε μία μικρή αυτοκριτική…\nΜην ζωγραφίζεις τους τοίχους\nΜα καλά, πότε πρόλαβε και έβγαλε τους μαρκαδόρους από την κασετίνα του και ξεκίνησε να βάφει τους τοίχους του δωματίου του; θα αναρωτιέσαι. Και πολύ καλά θα κάνεις, γιατί ειλικρινά η ικανότητα των παιδιών να κάνουν πάντα την σκανταλιά που έχει σκαρφιστεί το μυαλό τους είναι πραγματικά εντυπωσιακή.\nΜην τρως την πλαστελίνη\nΤόσα φαγητά του ετοιμάζεις κάθε μέρα και αυτό πριν καν προλάβεις να πεις κύμινο έχει αρχίσει να μεταφέρει, με τη βοήθεια των δαχτύλων του, την πλαστελίνη από το γραφείο ή το πάτωμα στο στόμα του. Μα, δεν είναι γλυκό, αλλά κάτι αρκετά επικίνδυνο που πρέπει να απομακρύνεις από την περιοχή του προσώπου σε 3,2,1\nΑκόμα να μαζέψεις το δωμάτιο σου;\nΤους έδειξες τον τρόπο να οργανώνει τα παιχνίδια του, μετά το πέρας του παιχνιδιού, όμως, αυτό δεν λέει να συμμορφωθεί. Χωρίς καν να το σκεφτείς, η φράση αυτή βγαίνει από το στόμα σου, συνοδευόμενη από έναν όχι-και-τόσο-αστείο μορφασμό.\nΜην τρέχεις στο πάτωμα, γλιστράει\nΕσύ μόλις σφουγγάρισες, το πάτωμα γλιστράει και ξαφνικά, ενώ το μικρό σου ξεκουραζόταν στο δωμάτιο του, αποφασίζει να διασχίσει όλο το σπίτι. Και αν πέσει;\nΟι αναμνήσεις σου ξυπνούν, τα παιδικά σου χρόνια αφήνουν για λίγο το χρονοντούλαπο και επανέρχονται, μέσω της φράσης αυτής, στην νέα καθημερινότητα σου, αυτή τη φορά από την οπτική της μαμάς.\nΔεν συμμορφώνεται καθόλου. Το είπες μία, δύο, λες η τρίτη να είναι φαρμακερή; Ελπίζω όχι…\nΒγάλε το χέρι από τη μύτη σου\nΑλήθεια, έχει θέση εκεί; Εσύ ξέρεις την απάντηση, κάτι μου λέει, όμως, ότι έφθασε η στιγμή να το καταλάβει και το μικρό σου.\nΜην ανεβαίνεις στην καρέκλα, θα πέσεις\nΠριν έτρεχε στο φρεσκοσφουγγαρισμένο δάπεδο. Τώρα, αποφάσισε να σκαρφαλώσει στην καρέκλα και να ανακαλύψει τον κόσμο από ψηλά. Oops!\nΠού το έκρυψες αυτό;\nΤο παιδάκι σου σκέφτεται να κρύψει ένα αντικείμενο που εσύ χρειάζεσαι την δεδομένη στιγμή πιο πολύ από ποτέ. Για να σου κάνει πλάκα, και να γελάσετε. Πώς θα το ανακαλύψεις;\nΌταν κάνεις και εσύ παιδιά, θα καταλάβεις!\nOops, μαμά, μην ξεχνάς πως είναι ακόμα παιδί…


Τι προβλέπουν για τα κουφώματα οι νέες Τεχνικές Οδηγίες ΤΕΕ | UP – UNION PROFILE\n6. Θα πρέπει να γίνεται υπολογισμός του διορθωμένου συντελεστή θερμοπερατότητας κουφωμάτων Uw, διορθ. [W/(m2*K)] εφόσον μαζί με το κούφωμα τοποθετείται και εξώφυλλο (ρολό ή παντζούρι). Για τον υπολογισμό του διορθωμένου συντελεστή θερμοπερατότητας του κουφώματος είναι απαραίτητο να γνωρίζουμε την πρόσθετη θερμική αντίσταση Rrb που προσφέρει στο κούφωμα η χρήση εξωτερικού προστατευτικού φύλλου ανάλογα με το βαθμό αεροστεγανότητας του εξώφυλλου.\n8. Εισέρχεται για πρώτη φορά η πιστοποιημένη κλάση αεροπερατότητας σύμφωνα με τις δοκιμές τύπου. Εάν ο κατασκευαστής μπορεί να δώσει τη σχετική πιστοποίηση, τότε ο ενεργειακός επιθεωρητής θα χρησιμοποιήσει τις τιμές του παρακάτω πίνακα όσον αφορά τη διείσδυση του αέρα από τα κουφώματα:


Μειωμένα ενοίκια: Ποιοι δεν θα πληρώσουν Φεβρουάριο και Μάρτιο - Πώς θα αποζημιωθούν οι ιδιοκτήτες - Newsbomb - Ειδησεις - News\nΟΙΚΟΝΟΜΙΑ 09/03/2021 12:10\nΜειωμένα ενοίκια: Ποιοι δεν θα πληρώσουν Φεβρουάριο και Μάρτιο - Ποιοι θα έχουν έκπτωση και πώς θα αποζημιωθούν οι ιδιοκτήτες.\nΣε αναστολή πληρωμής ενοικίων για τους μήνες Φεβρουάριο και Μάρτιο από τις επιχειρήσεις προς τους ιδιοκτήτες ακινήτων προχώρησε το ΥΠΟΙΚ ενώ\nοι ιδιοκτήτες θα αποζημιωθούν με το 80% του ποσού του ενοικίου ως αφορολόγητη αποζημίωση.\nΌπως ανακοίνωσε ο υπουργός Οικονομικών Χρήστος Σταϊκούρας, το μέτρο με την απαλλαγή από την πληρωμή του ενοικίου για τον Φεβρουάριο και τον Μάιο αφορά όλες οι επιχειρήσεις των οποίων η λειτουργία βρίσκεται σήμερα σε αναστολή με εντολή Δημόσιας Αρχής, όπως είναι η εστίαση, τα γυμναστήρια, οι επιχειρήσεις του πολιτισμού, του αθλητισμού και άλλοι κλάδοι, καθώς και οι επιχειρήσεις που δραστηριοποιούνται στον τουρισμό και στις μεταφορές – κλάδοι οι οποίοι πλήττονται ιδιαίτερα από την υγειονομική κρίση – δικαιούνται υποχρεωτική πλήρη απαλλαγή από την καταβολή ενοικίου στα επαγγελματικά τους ακίνητα και για τον μήνα Μάρτιο.\nΜάλιστα υπάρχεουν σκέψεις για απαλλαγή ενοικίου και τον Απρίλιο και τον Μάιο, για τις επιχειρήσεις που είναι κλειστές με κρατική εντολή επεξεργάζεται το οικονομικό επιτελείο της κυβέρνησης.\nΣε ότι αφορά στις πληττόμενες επιχειρήσεις, αλλά όχι κλειστές, και τους εργαζόμενους σε αναστολή, τα ενοίκια που θα καταβάλλουν, θα είναι μειωμένο κατά 40%.


AstroQuiz: Όλα του… Βαλεντίνου δύσκολα! Διάβασε την ιστορία της Λένας και δώσε την λύση - Astrology.gr\nΗΛΙΟΣ - 27° 18' 02" ΖΥΓΟΣ\nΣΕΛΗΝΗ - 25° 46' 48" ΚΡΙΟΣ\nΑΦΡΟΔΙΤΗ - 13° 58' 40" ΤΟΞΟΤΗΣ\nΑΡΗΣ - 23° 14' 49" ΖΥΓΟΣ\nΠΛΟΥΤΩΝΑΣ - 24° 21' 40" ΑΙΓΟΚΕΡΩΣ\nΧΙΟΥΜΟΡ & ΚΟΥΙΖ 14 Φεβ 2019\nAstroQuiz: Όλα του… Βαλεντίνου δύσκολα! Διάβασε την ιστορία της Λένας και δώσε την λύση\nΕπιπλέον, το τελευταίο διάστημα, με την διευθυντική θέση που ανέλαβε, οι υποχρεώσεις της στην δουλειά είχαν αυξηθεί τόσο, που δεν της έμενε και πολύς ελεύθερος χρόνος. Χρόνος, Κρόνος… ξαδελφάκια οι δυο τους, την είχαν βάλει στην μέση σαν παθιασμένοι αντίζηλοι.\nΚοιτάχτηκε στον καθρέφτη με έναν μορφασμό. Να την ίσωνε εκείνη την ρημάδα την ρυτίδα ή να την άφηνε στην ησυχία της; Οι περισσότερες συνομήλικές της είχαν ήδη κάνει τις διορθωσούλες τους και διαρκώς την έψηναν να τις μιμηθεί.\n-Αγάπη μου, της έλεγε η Πόπη, πως θα ρίξεις τα τεκνά με τέτοιο μούτρο; Δες εμένα που από τότε που γνώρισα εκείνον τον πλαστικό βρήκα το φως μου!\nΗ Λένα βέβαια πίστευε βαθιά μέσα της ότι όλος αυτός ο ανταγωνισμός ομορφιάς ήταν ταυτόχρονα και μια μεγάλη παγίδα. Και δεν ξέχασε ποτέ αυτό που της είχε πει ο πρώτος της σοφός εραστής -ναι υπήρξε και τέτοιος- ότι δηλαδή δεν επρόκειτο παρά για ένα τέχνασμα που είχαν επινοήσει οι άνδρες για να κρατούν τις γυναίκες υπό έλεγχο, στα πλαίσια του πολύ γνωστού «διαίρει και βασίλευε».\nΥποτίθεται πως οι γυναίκες γίνονται όμορφες για τους άνδρες, μα στην πραγματικότητα ανταγωνίζονται η μια την άλλη, αυτό της είχε πει.\nΕίχε δίκιο, έλα όμως που η ανασφάλειά της δεν πειθόταν… Η Λένα, πάντα έδινε μεγάλη σημασία στο πώς φαίνεται στους άλλους και στο πώς θα ήταν εντάξει απέναντι στην κοινωνία, κρύβοντας κάτω από το χαλί κάθε τι που δεν ήταν «πρέπον».\nΈνας αστρολόγος μάλιστα της είχε πει ευθαρσώς ότι είναι η ντροπή του ζωδίου της, αφού αντί να «στύβει την πέτρα» καθόταν κι έδινε σημασία στο τι λέει ο ένας κι ο άλλος…\nΈμεινε σκεφτική μπροστά στον καθρέφτη, με την καταραμένη ρυτίδα να μην το κουνάει ρούπι. Στις τηλεοράσεις, τα ραδιόφωνα και το διαδίκτυο γινόταν ήδη ο κακός χαμός με τον Άγιο Βαλεντίνο και τα χαΐρια του. Καρδούλες δεξιά, ροζ φιόγκοι αριστερά, λίγο ήθελε να αρπάξει ένα σφυρί και να χιμήξει εναντίον δικαίων και αδίκων. Ή μήπως καλύτερα να έσπαζε τον καθρέφτη;\nΣε ποιο ζώδιο έχει την Σελήνη της η Λένα;\nΌσο για την σωστή απάντηση στο Astroquiz με πρωταγωνίστρια την Σάσα, αυτή είναι Παρθένος.


KΕΘΕΑ: Συμπεράσματα από τις επιπτώσεις της πανδημίας στο χώρο των εξαρτήσεων – OnVolos.gr-To μεγαλύτερο Portal στην Μαγνησία\nKΕΘΕΑ: Συμπεράσματα από τις επιπτώσεις της πανδημίας στο χώρο των εξαρτήσεων - OnVolos.gr-To μεγαλύτερο Portal στην Μαγνησία\nadmin Μαΐ 13, 2021 0\nTo KEΘΕΑ παρουσίασε στοιχεία της ανάλυσης που έκανε ο Φαίδωνας Καλοτεράκης, Ειδικός Βοηθός Διευθυντή ΚΕΘΕΑ και Πρόεδρος της Ευρωπαϊκής Ομοσπονδίας Θεραπευτικών Κοινοτήτων-ΕFTC, που αναφέρει ότι: “Μεταξύ άλλων, η μελέτη κάνει ειδική μνεία για το πώς οι θεραπευτικές κοινότητες διεθνώς, ως θεραπευτικό μοντέλο με πανευρωπαϊκή εξάπλωση και ιδιαίτερα χαρακτηριστικά, αντιμετωπίζουν την πανδημία. Το σχετικό απόσπασμα επιγράφεται “Οι θεραπευτικές κοινότητες την περίοδο της πανδημίας COVID-19: Διαπιστώσεις, ανησυχίες και προκλήσεις” και αναφέρει:\nΗ πανδημία ανέδειξε επίσης ορισμένα θεμελιώδη ζητήματα για τις θεραπευτικές κοινότητες. Το λοκντάουν έφερε στο προσκήνιο την ευαλωτότητα όσων συμμετέχουν στη φάση της κοινωνικής επανένταξης, ιδιαίτερα επειδή αυξήθηκε η ανεργία λόγω της πανδημίας. Για να ανταποκριθούν καλύτερα σε αυτές τις συνθήκες, οι θεραπευτικές κοινότητες θα χρειαστεί να αναθεωρήσουν και να επανασχεδιάσουν τις υπηρεσίες κοινωνικής επανένταξης που προσφέρουν στα μέλη τους.\nΣε αυτή τη δύσκολη οικονομική συγκυρία αποτελεί πρόκληση η εξασφάλιση βιώσιμης χρηματοδότησης για τις υπηρεσίες που απευθύνονται στις πιο περιθωριοποιημένες ομάδες, συμπεριλαμβανομένων των θεραπευτικών κοινοτήτων. Οι θεραπευτικές κοινότητες και οι άλλες υπηρεσίες θα χρειαστεί να συμβάλουν στο να πεισθούν οι χαράσσοντες πολιτική για την αναγκαιότητά τους.\nΕπίσης επισημαίνονται τα εξής: “Oι θεραπευτικές κοινότητες μαζί με άλλες υπηρεσίες απεξάρτησης, ανακαλύπτουν ότι ορισμένες διοικητικές και θεραπευτικές δραστηριότητες μπορούν να διεξαχθούν διαδικτυακά, με σημαντική μείωση κάποιων κατηγοριών κόστους. Επιπλέον, έχει ξεκινήσει η συζήτηση σχετικά με τη δημιουργία μιας διαδικτυακής θεραπευτικής κοινότητας, κυρίως προς όφελος αυτών που ζουν σε απομακρυσμένες περιοχές με περιορισμένη δυνατότητα φυσικής πρόσβασης σε θεραπεία.”\nΧρησιμοποιώντας μεθοδολογία κατάλληλη για την εξαγωγή αρχικών συμπερασμάτων σχετικά με φαινόμενα που είναι ακόμα σε εξέλιξη, όπως αυτό της πανδημίας, η μελέτη καταγράφει σημαντικές πληροφορίες και τάσεις σε ευρωπαϊκό επίπεδο. Αναφέρεται στις επιπτώσεις της COVID-19 στην παραγωγή και διαθεσιμότητα των διαφόρων ουσιών, τα πρότυπα χρήσης και τις απορρέουσες βλάβες.\nΕπισημαίνει τον διπλό αντίκτυπο του λοκντάουν αφενός στην οικονομία και αφετέρου στους/στις χρηστές/τριες υψηλού κινδύνου, καθώς και στις υπηρεσίες θεραπείας και πρόληψης. Αποπειράται επίσης να διερευνήσει πώς η πανδημία επηρέασε τις υπηρεσίες θεραπείας στις φυλακές αλλά και τυχόν μεταβολές στους θανάτους από ναρκωτικά, τον ρυθμό ελέγχου και τη φροντίδα για λοιμώδη νοσήματα κ.ά.”.


Η ιστορική μας Δραχμούλα: Ρεσέτνικοφ: Σε ένα χρόνο θα αρχίσει μια σίγουρη πορεία της νέας Ρωσίας\nΡεσέτνικοφ: Σε ένα χρόνο θα αρχίσει μια σίγουρη πορεία της νέας Ρωσίας\nΟ αξιωματικός της Υπηρεσίας Κατασκοπείας της Ρωσίας εν αποστρατεία, στρατηγός Λεωνίντ Ρεσέτνικοφ που ηγείται σήμερα του Ρωσικού Ινστιτούτου Στρατηγικών Ερευνών, στη συνέντευξη στην εβδομαδιαία έκδοση «Argumenty i Fakty» είπε ότι στη Ρωσία διαμορφώνεται μια νέα πολιτισμική τάξη και ακριβώς για το λόγο αυτό άρχισε η επίθεση της Δύσης.\nΗ Ουκρανία είναι ο βασικός προορισμός αυτής της επίθεσης. Γι’ αυτό ήδη την άνοιξη ή το καλοκαίρι μπορούμε να περιμένουμε την επανέναρξη της\nστρατιωτικής καμπάνιας στη Νοβορωσία.\n«Μόλις ένα χρόνο πριν η ιδέα της δημιουργίας της ομοσπονδίας της Ουκρανίας ήταν ενεργή.\nΤώρα το Κίεβο χρειάζεται μόνο τον πόλεμο. Πρόκειται μόνο για το ενωτικό κράτος. Για μερικούς λόγους. Ο βασικός είναι ότι στην ηγεσία της χώρας ήρθαν άνθρωποι, αντίθετοι από την ιδεολογική άποψη στη Ρωσία, οι οποίοι βρίσκονται όχι απλώς στην υποταγή της Ουάσιγκτον, αλλά στην κυριολεξία συντηρούνται από εκείνες τις δυνάμεις που κρύβονται πίσω από την κυβέρνηση των ΗΠΑ.\nΔεν τους χρειάζεται η ομοσπονδιακή Ουκρανία, θα είναι ένα έδαφος με ελάχιστο έλεγχο. Στο έδαφος αυτό θα είναι αδύνατο να τοποθετηθούν στρατιωτικές βάσεις, νέες υποδομές της αντιπυραυλικής προστασίας. Ενώ υπάρχουν τα σχέδια αυτά.\nΑπό το Λουγκάνσκ ή το Χάρκοβο οι βαλλιστικοί πύραυλοι φτάνουν στις περιοχές πίσω από τα Ουράλια, όπου βρίσκονται οι βασικές δυνάμεις πυρηνικής συγκράτησης της Ρωσίας. Και με πιθανότητα 100% θα μπορέσουν να αποτρέπουν τους βαλλιστικούς πυραύλους, εγκατεστημένους σε φρεάτια και σε κινούμενες βάσεις στην πορεία απογείωσης.\nΣ’ αυτή η περιοχή τώρα δεν υπάρχει πρόσβαση ούτε από την Πολωνία, ούτε από την Τουρκία, ούτε από την Νοτιοανατολική Ασία. Είναι ο κύριος στόχος. Για το λόγο αυτό οι ΗΠΑ θα πολεμούν για το Ντονμπάς μέχρι τον τελευταίο Ουκρανό», θεωρεί ο στρατηγός Ρεσέτνικοφ.\nΚατά τη γνώμη του, ο βασικός στρατηγικός στόχος των ΗΠΑ είναι η ενωτική Ουκρανία υπό τον πλήρη τους έλεγχο για τη μάχη με τη Ρωσία. Ενώ το φυσικό αέριο από τους σχισθόλιθους ή καλλιεργήσιμα εδάφη είναι ένα απλό bonus.\nΌπως θεωρεί ο αναλυτής, την Ουκρανία σήμερα αναμένει η διαδικασία ημιδιάλυσης ή και πλήρους διάλυσης. «Πολλοί προς το παρόν απλώς σώπαναν μπροστά στο πρόσωπο ενός αληθινού φασισμού. Όμως οι άνθρωποι που αντιλαμβάνονται ότι η Ουκρανία και η Ρωσία είναι δεμένες πολύ στενά, δεν έχουν πει ακόμα το λόγο τους. Ούτε στην Οδησσό, ούτε στο Χάρκοβο, ούτε στο Ζαπορόζιε, ούτε στο Τσερνίγκοφ. Δεν είναι αιώνια η σιωπή αυτή. Και κάποια στιγμή θα φύγει το καπάκι από την κατσαρόλα που βράζει», λέει ο Ρεσέτνικοφ.\nΜιλώντας για τη μοίρα της Νοβορωσίας, ο στρατηγός δεν πιστεύει το σενάριο της νέας Υπερδνειστερίας.\n«Το έδαφος των Λαϊκών Δημοκρατιών του Ντονέτσκ και του Λουγκάνσκ είναι πολύ μεγαλύτερο, εκατομμύριοι άνθρωποι ήδη συμμετέχουν στον πόλεμο αυτό. Προς το παρόν η Ρωσία μπορεί να πείσει τους ηγέτες της λαϊκής επιστράτευσης για προσωρινή ειρήνευση και εκεχειρία. Όμως μόνο για «προσωρινή». Δεν πρόκειται πια για καμία ένταξη της Νοβορωσίας στη σύνθεση της Ουκρανίας. Οι άνθρωποι των νοτιοανατολικών περιοχών δε θέλουν να είναι Ουκρανοί», θεωρεί ο Λεωνίντ Ρεσέτνικοφ.\nΑπαντώντας στην ερώτηση, γιατί η Ρωσία να μην αναλάβει δράση στα νοτιοανατολικά της Ουκρανίας, ο στρατηγός παρατηρεί: «Κατά τη γνώμη μου, είναι νωρίς για κάποια δράση. Υποτιμούμε το βαθμό της πληροφόρησης του προέδρου μας ο οποίος γνωρίζει ότι στην Ευρώπη γίνονται κάποιες κρυφές και άφαντες για ξένο μάτι διαδικασίες. Δίνουν την ελπίδα ότι προς το παρόν μπορούμε να υπερασπιστούμε τα συμφέροντά μας με άλλες μεθόδους και μέσα».\nΟ Ρεσέτνικοφ αποκάλεσε «άκρως επικίνδυνη» τάση για τη Ρωσία την αύξηση του θρησκευτικού εξτρεμισμού στην Κεντρική Ασία.\n«Και όχι μόνο λόγω της εισόδου στην περιοχή των μαχητών του «Ισλαμικού κράτους». Σύμφωνα με τα τελευταία δεδομένα, οι ΗΠΑ και το ΝΑΤΟ δεν σκοπεύουν να φύγουν από το Αφγανιστάν και διατηρούν εκεί τις βάσεις τους. Από την στρατιωτική άποψη πέντε ή δέκα χιλιάδες στρατιώτες που μένουν, μέσα σε ένα μήνα μπορούν να γίνουν ομάδα 50-100 χιλιάδων στρατιωτών.\nΕίναι ένα μέρος του γενικού σχεδίου του αποκλεισμού και της πίεσης στη Ρωσία το οποίο υλοποιείται με τα χέρια των ΗΠΑ με σκοπό την ανατροπή του προέδρου Βλαδίμιρ Πούτιν και το διχασμό της χώρας. Ένας απλός πολίτης μπορεί, βεβαίως, να μην το πιστέψει, όμως οι άνθρωποι που κατέχουν μεγάλο όγκο πληροφοριών, το γνωρίζουν άριστα», υπογραμμμίζει ο διευθυντής του Ρωσικού Ινστιτούτου Στρατηγικών Ερευνών.\nΟ Λεωνίντ Ρεσέτνικοφ είναι πεπεισμένος ότι «τώρα δεν γίνεται σφαγή Ουκρανών και Ρώσων, αλλά ο πόλεμος διεθνών συστημάτων». «Οι μεν θεωρούν ότι είναι «Ευρώπη» και οι δε - Ρωσία. Αφού η χώρα μας δεν είναι απλά ένα έδαφος, είναι ένας ξεχωσριστός τεράστιος πληθυσμός ο οποίο έφερε σε όλο τον κόσμο τη δική του κοσμοαντίληψη.\nΠρώτα από όλα, βεβαίως, η Ρωσική Αυτοκρατορία ως δείγμα του ανατολικού ορθόδοξου πολιτισμού. Οι μπολσεβίκοι τον κατέστρεψαν, πρότειναν όμως μια νέα πολιτισμική οδέα. Τώρα φτάσαμε πολύ κοντά στην τρίτη ιδέα. Και σε 5–6 χρόνια θα τη δούμε. Νομίζω ότι θα είναι μια καλή συμβίωση των προηγούμενων ιδεών. Και οι «θανάσιμοι φίλοι» μας το αντιλαμβάνονται πολύ καλά. Για το λόγο αυτό ξεκίνησε η επίθεση από όλες τις πλευρές», υπογραμμίζει ο στρατηγός, καθηγητής ιστορικών επιστημών.\nΟ Λεωνίντ Ρεσέτνικοφ θεωρεί ότι «η Αμερική δημιουργεί τους τρομοκράτες, τους ταΐζει, τους εκπαιδεύει, έπειτα διατάσσει σε όλο το κοπάδι: «Μπρος:».\n«Υπάρχουν κοινότητες ανθρώπων που είναι σχεδόν άγνωστοι στην κοινωνία, οι οποίοι οι άνθρωποι δεν διορίζουν απλά τους Αμερικάνους προέδρους, αλλά καθορίζουν τους κανόνες για όλο το «Μεγάλο παιχνίδι». Είναι, ειδικότερα, οι υπερεθνικοί χρηματοοικονομικοί όμιλοι. Και όχι μόνο αυτοί.\nΤώρα γίνεται ένας ανασχηματισμός του οικονομικού και χρηματοοικονομικού συστήματος του κόσμου. Είναι προφανής η προσπάθεια της αναθεώρησης όλου του συστήματος καπιταλισμού χωρίς να το αρνηθούν.\nΑπότομα αλλάζει η εξωτερική πολιτική, Οι ΗΠΑ ξαφνικά στην ουσία παράτησαν το Ισραήλ, το βασικό τους σύμμαχο στην Εγγύς Ανατολή χάρη στην καλυτέρευση σχέσεων με το Ιράν. Γιατί σήμερα η Τεχεράνη είναι πιο χρήσιμη και πιο σημαντική από το Τελ Αβίβ;\nΕπειδή εντάασεται στην ζώνη γύρω από τη Ρωσία. Αυτές οι μυστικές δυνάμεις έθεσαν στόχο της εξουδετέρωσης της χώρας μας ως σοβαρού παίκτη στη διεθνή στίβο. Αφού η Ρωσία παρουσιάζει την πολιτισμική εναλλακτική ιδέα σε όλη την ενωμένη Δύση», παρατηρεί ο Ρεσέτνικοφ στη συνέντευξη στο εβδομαδιαίο περιοδικό «Argumenty i Fakty».\nΚατά τη γνώμη του στρατηγού, εάν η Ρωσία τώρα θα αντέξει. Τότε στην Ευρώπη θα γίνουν διαδικασίες οι οποίες δεν είναι συμφέρουσες στις δυνάμεις που αποσκοπούν στην παγκόσμια κυριαρχία. Και το αντιλαμβάνονται πολύ καλά. Για το λόγο αυτό οι ΗΠΑ αυστηρά παρακολουθούν τους Ευρωπαίους, δεμένους με μια αλυσίδα.


Τα 10 «αστέρια» που αναμένεται να λάμψουν | RadioVera.gr - Βολιώτικη ελεύθερη ραδιοφωνία\nΑρχική ΕΙΔΗΣΕΙΣ ΑΘΛΗΤΙΚΑ Τα 10 «αστέρια» που αναμένεται να λάμψουν\nΤα 10 «αστέρια» που αναμένεται να λάμψουν\nΗ αντίστροφη μέτρηση για το Euro 2021 έχει ήδη ξεκινήσει και ανάμεσα στους πολλούς σκόρερ που θα μονοπωλήσουν το ενδιαφέρον, υπάρχουν και οι 10 «must watch», αυτοί δηλαδή που έχουν συνηθίσει να ξεχωρίζουν ούτως ή άλλως με τις ομάδες τους και αναμένεται να κάνουν το ίδιο και στη φετινή διοργάνωση.\n1. Ρόμπερτ Λεβαντόφσκι (Πολωνία)\nΟ «Λέβα» έδωσε τον καλύτερο εαυτό του με τη φανέλα της Μπάγερν Μονάχου, κατέρριψε το θρυλικό ρεκόρ του Γκερντ Μίλερ και όλοι αναμένουν να δουν τις επιδόσεις του στο ευρωπαϊκό πρωτάθλημα.\n2. Κριστιάνο Ρονάλντο (Πορτογαλία)\nΕδώ δεν χρειάζονται ιδιαίτερες συστάσεις. Ο Πορτογάλος σούπερ σταρ είναι ένας εκ των κορυφαίων ποδοσφαιριστών όλων των εποχών. Προέρχεται από μία -ακόμα- εξαιρετική σεζόν με τη Γιουβέντους, παρά το γεγονός ότι δεν συνοδεύθηκε με την κατάκτηση του πρωταθλήματος. Σε 33 αγώνες πρωταθλήματος, ο «CR7» μέτρησε 29 γκολ και 3 ασίστ.\n3. Κιλιάν Εμπαπέ (Γαλλία)\nΟ ποδοσφαιριστής με τη μεγαλύτερη χρηματιστηριακή αξία στον κόσμο. Ο σκόρερ που όλοι περιμένουν να δουν στο φετινό Euro, κυρίως λόγω των προσδοκιών που είχε δημιουργήσει στο πρόσφατο Παγκόσμιο Κύπελλο, που κατέκτησε η Γαλλία το 2018. Ο Εμπαπέ θα είναι εκείνος που θα αποτελέσει το κύριο «όπλο» στη φαρέτρα του Ντεσάν.\n4. Ρομέλου Λουκάκου (Βέλγιο)\nΟ άνθρωπος-γκολ πίσω από την κατάκτηση του πρωταθλήματος Ιταλίας από την Ίντερ τη φετινή χρονιά. Ο Ρομέλου Λουκάκου ήταν ο παίκτης που βοήθησε να πάρει το Μιλάνο το πολυπόθητο τρόπαιο, μετά την κυριαρχία της Γιουβέντους στο ιταλικό πρωτάθλημα για περίπου μία δεκαετία. Αποτελεί τον βασικό πυλώνα της επίθεσης της εθνικής ομάδας του Βελγίου, η οποία βρίσκεται στο Νο.1 των ranking της FIFA.\n5. Ζεράρ Μορένο (Ισπανία)\nΜπορεί πολλοί να πρόσεξαν την ύπαρξή του μόλις φέτος, λόγω της κατάκτησης του Γιουρόπα Λιγκ από τη Βιγιαρεάλ, ωστόσο ήδη από την Εσπανιόλ ο Μορένο έδειχνε πως έχει ιδιαίτερη επαφή με τα δίχτυα. Δεκαοχτώ γκολ σε 35 συμμετοχές πέρσι, 23 τέρματα σε 33 αγώνες πρωταθλήματος φέτος (30 συνολικά). Σε μία επιθετική γραμμή που προβληματίζει ιδιαίτερα για τη συνοχή της, ο Μορένο σίγουρα θα δώσει σε αρκετές περιπτώσεις τη λύση για την Ισπανία.\n6. Σερζ Γκνάμπρι (Γερμανία)\nΈνα από τα μεγαλύτερα ταλέντα που έχει να επιδείξει τα τελευταία χρόνια η εθνική Γερμανίας. Εκρηκτικός, εξαιρετικός χειριστής της μπάλας και με τακτική επαφή με τα αντίπαλα δίχτυα, ο Σερζ Γκνάμπρι αποτελεί έναν εκ των βαρομέτρων της «νασιονάλμανσαφτ» για το φετινό Euro.\n7. Μέμφις Ντεπάι (Ολλανδία)\nΟ «σωτήρας» της Λιόν τα τελευταία χρόνια. Τη σεζόν που διανύσαμε, ο Ολλανδός αστέρας έκανε την καλύτερη χρονιά των τελευταίων επτά ετών. Σε 37 αγώνες πρωταθλήματος, ο Ντεπάι βρήκε δίχτυα είκοσι φορές ενώ μοίρασε και 12 ασίστ. Μαζί με τον επίσης εντυπωσιακό φέτος, Βουτ Βέγχορστ, θα είναι οι δύο βασικοί πυλώνες της επιθετικής γραμμής της εθνικής Ολλανδίας, στην προσπάθειά της να επιστρέψει στις διακρίσεις σε επίπεδο εθνικών ομάδων.\n8. Φιλ Φόντεν (Αγγλία)\nΜαζί με τον Σάντσο αποτελούν τα next big things της εθνικής Αγγλίας. Ο Φόντεν αναδείχθηκε στη Μάντσεστερ Σίτι του Πεπ Γκουαρντιόλα και πολύ γρήγορα πήρε φανέλα βασικού -και αναντικατάστατου- από τον Ισπανό τεχνικό. Είναι γρήγορος, διαθέτει εξαιρετικό τελείωμα ενώ καταφέρνει και διαβάζει σωστά το παιχνίδι.\n9. Χάρις Σεφέροβιτς (Ελβετία)\nΈνα από τα πιο αξιόλογα φορ της διοργάνωσης παρά το γεγονός ότι δεν διαθέτει το «βαρύ όνομα» άλλων επιθετικών όπως ο Λεβαντόφσκι ή ο Κέιν. Τη φετινή σεζόν πρωταγωνίστησε με τη Μπενφίκα πετυχαίνοντας 22 γκολ και 7 ασίστ σε συνολικά 31 αγώνες. Μαζί με τον Εμπολό και τον Σακίρι αναμένεται να είναι οι βασικές επιθετικές επιλογές του Πέτκοβιτς στους αγώνες της Ελβετίας.\n10. Γκάρεθ Μπέιλ (Ουαλία)\nΟ Ουαλός αστέρας της Τότεναμ μετά από μία μακρά περίοδο αδράνειας στη Μαδρίτη και τη Ρεάλ, επέστρεψε στα γήπεδα, πήρε χρόνο συμμετοχής στην Πρέμιερ Λιγκ και είναι έτοιμος να εκπροσωπήσει τη χώρα του στο φετινό Euro. Στο Λονδίνο, ο Μπέιλ αγωνίστηκε σε 20 παιχνίδια σημειώνοντας 10 τέρματα και όλοι αναμένουν να δουν αν θα θυμηθεί τον παλιό, καλό του εαυτό στη φετινή διοργάνωση.\nΠροηγούμενο άρθροΑνακοινώθηκε η ώρα του ημιτελικού με τον Ζβέρεφ\nΕπόμενο άρθροOι στιγμές αγωνίας του Κωνσταντίνου Μητσοτάκη στον ημιτελικό της Μαρίας Σάκκαρη!


Αντλία θερμότητας - Mpakis services\nΜάρτιος 11, 2019 in Λέβητας - Καλοριφέρ\nΑντλία θερμότητας είναι ένας λέβητας στην ουσία ο οποίος λειτουργεί με τρόπο όπως περίπου το κλιματιστικό αλλά με κάποιες ιδιαιτερότητες.\nΈχουν μέσα τους φρέον το οποίο υγροποιείται και εξαερώνεται, παράγοντας με αυτόν τον τρόπο θέρμανση (ή ψύξη αντίστοιχα) και έτσι ζεσταίνουν το νερό που είναι συνδεδεμένο με τα καλοριφέρ ή την ενδοδαπέδια θέρμανση.\nΈπειτα το κυκλοφορεί μέσω των σωληνώσεων και καταλήγει σε αυτά.\nΈτσι αυτά ζεσταίνονται και μας παρέχουν θέρμανση.\nΟι αντλίες θερμότητας έχουν όμως κάποιες διαφοροποιήσεις που τις κάνουν να ελαχιστοποιούμε το κόστος θέρμανσης:\nεκμεταλλεύονται είτε τη θερμοκρασία του εξωτερικού αέρα (αντλία αέρα-νερού), είτε του εδάφους (γεωθερμική αντλία) οπότε και καταναλώνουν πολύ λιγότερο ρεύμα για τη λειτουργία τους.\nΕίναι κατάλληλες και για θέρμανση αλλά και για ψύξη.\nΕίναι πιο ακριβές για την αγορά της αλλά η απόσβεση γίνεται εν καιρώ μιας και η κατανάλωση συγκριτικά με το αποτέλεσμα που παράγουν, είναι αρκετά πιο χαμηλή – οικονομική.\nΔεν είναι ο πιο κατάλληλος τύπος θέρμανσης για περιοχές με πολύ κρύο (ορεινά χωριά, κλπ) και το καλοκαίρι με μία σωστή μελέτη, είναι ικανές να δροσίζουν το σπίτι οπότε να μην μπείτε στη διαδικασία να αγοράσετε κλιματιστικά.